
(Mslersnuće... 


Tisuću vijekova prohujalo je nad našom dragom napaćenom 
Hrvatskom Domovinom... Nebrojeni potoci krvi... strašne bijahu 
patnje hrvatskog naroda... Ali narod je ostao neslomljiv ... čvrst, kao 
stanac kamen's Velebita surog!... 

Carstva tirana propala su u nepovrat... slomila se tiranija, koja 
je gušila život naroda... 

Uskrslo je pomlađeno i nezavisno kraljevstvo Tomislava! ... . 


Sve žrtve naroda našeg diljem čitave domovine osvećene su... 
I crni dani nikad, da Bog dade, neka ne padnu na dobri i plemeniti 
hrvatski narod! 

A kome imade narod zahvaliti svu sreću današnjih uskrsnih 
dana?... . 

Vrijednom, da najvrjednijem sinu svome, Osloboditelju i Poglav- 
niku našem Dru Anti Paveliću. 

On, koji je kao patnik i stradaoc, da, kao prognanik iz vlastite i 


rođene grude, znao visoko dignuti stijeg slobode i nezavisnosti hrvat- . 


skog naroda — Njemu ide hvala! ... 

I dobri Bog, koji je čuvao naš patnički narod kroz 13 vijekova 
teških iskušenja, svim milostima nadarit će najvećeg sina Hrvatske 
domaje!...I svaki kucaj milijuna srdaca... svaki zvuk zvonova crkvica 
i hramova Božijih, bit će jedna molitva... topla, žarka... Svevišnjemu 
gospodaru, da blagoslovi rad i nastojanja Poglavnika našeg, koji svje- 
tlim primjerom upućuje čitav narod kako svi kao jedan moramo biti 
uvijek i na švakome mjestu: 


Za Dom Spremni! 


NAČELA HRVATSKOG USTAŠKOG POKRETA 


1. Hrvatski narod jest samosvojna narodna (etnička) jedinica. On 
je narod sam po sebi, te u narodnosnom smislu nije istovjetan ni s jednim 
drugim narodom, niti je dio ili pleme bilo kojega drugoga naroda, 

2, Hrvatski narod ima svoje izvorno povijesno ime Hrvat, pod 
kojim se je pojavio u davno povijesno doba, pod kojim je prije 1400 
godina došao u današnju svoju postojbinu, te pod kojim žive sve do 
danas. Toga imena ne može i ne smije zamijeniti nikakvo drugo ime, 

3, Svoju današnju postojbinu učinio je hrvatski narod već u pra- 
davna vremena svojom domovinom, u njoj se trajno nastanio, s njome 
srastao d dao joj izvorno i naravno ime Hrvatska, To ime ne može se 
i ne smije se zamijeniti ni s jednim drugim imenom. 

4. Zemlja, koju je u pradavno doba hrvatski narod zaposjeo, te koja 
je postala njegovom domovinom, prostire se na više pokrajina, koja su 
posebna pokrajinska imena imale dijelom još prije dolaska Hrvata, a 
druga su pokrajinska imena mastala poslije, nu sve te pokrajine sači- 
njavaju jednu jedinstvenu domovinu Hrvatsku, te nitko nema prava, da 
bilo koju od tih pokrajina svojata za sebe. a. 

5, Hrvatski je narod u svoju domovinu Hrvatsku došao kao potpuno 
slobodan narod, i to u vrijeme seobe naroda vlastitom pobudom, te je 
tu zemlju osvojio i svojom za uvijek učinio. 

6, Hrvatski je narod u svoju domovinu došao potpuno izgrađen 
(organiziran) ne samo obiteljski, nego i vojnički, te je odmah po dolasku 
osnovao svoju vlastitu državu sa svima obilježjima državnosti, 

7. Svoju vlastitu državu Hrvatsku osnovanu već onda, kada su 
mnogi drugi narodi živjeli još potpuno nesređeni (neorganizirani), hrvatski 
je narod održao kroz sve vijekove, pa do konca svjetskoga rata, a nije 
je se kao ni prava na nju, nikada, pa ni koncem svjetskog rata, bilo 
kojim činom ili bilo kojom zakonitom odlukom odrekao, ili to svoje 
pravo na koga drugoga prenio. Tek mu je koncem svjetskoga rata 
tuđinska sila spriječila, da dalje vrši svoja vrhovnička (suverena) prava 
u vlastitoj svojoj državi Hrvatskoj. 

8. Hrvatski narod imade pravo svoju vrhovničku (suverenu) vlast 
se svojoj vlastitoj Državi Hrvatskoj na cijelom svome narodnom i povi- 
jesnom području oživotvoriti, t. j. svoju potpunu samostalnu i Nezavisnu 
Državu Hrvatsku opet uspostaviti. Tu uspostavu imade pravo izvršiti 
svim sredstvima, pa i silom oružja. 

Hrvatski narod ne vežu nikakve međunarodne niti državnopravne 
Obveze iz sadašnjosti, niti iz prošlosti, koje nisu u potpunoj suglasnosti 

sa ovim načelima, niti će se na takove u svojoj Nezavisnoj Državi 
Hrvatskoj obazirati, 

9, Hrvatski narod ima pravo na sreću i blagostanje kao cjelina, 
a isto tako pravo ima i svaki pojedini Hrvat, kao član te cjeline. Ta 
sreća i blagostanje mogu se oživotvoriti i ostvariti za narod kao cjelinu 
i za pojedince kao članove cjeline, jedino u posve samostalnoj i Neza- 
visnoj Državi Hrvatskoj, koja ne smije i ne može biti sastavnim dijelom 
u ni jednom obliku ni jedne druge države ili bilo kakove ine državne 
tvorevine. 

10. Hrvatski narod ima svoje vrhovničko pravo (suverenitet), 
kome on jedini ima vladati u svojoj državi i upravljati sa svim delo 
državnim i narodnim poslovima. "4 

11. U hrvatskim narodnim i državnim poslovima u samostalnoj 
Nezavisnoj Državi Hrvatskoj ne smije odlučivati nitko, tko nije po 
koljenima i po krvi član hrvatskoga naroda, te isto tako ne: smije o 
sudbini hrvatskoga naroda i Hrvatske Države odlučivati ni jedan strani 
narod, ni država. 

12, Seljaštvo nije samo temelj i izvor svakoga života, nego ono i 
samo po sebi sačinjava hrvatski narod, te je kao takovo nosilac i vršilac 
svake državne vlasti u Hrvatskoj Državi. 2 

I kraj toga svi staleži hrvatskoga naroda sačinjavaju jednu narodnu 
cjelinu, budući i ostali staleži u hrvatskom narodu, kojih su članovi 
pripadnici hrvatske krvi, imaju.ne samo svoj korijen i porijeklo, nego 
i trajnu obiteljsku vezu sa selom. 

Tko u Hrvatskoj ne potječe iz seljačke obitelji, taj u 90 slučajeva 
od stotine nije hrvatskoga porijekla, ni krvi, već je doseljeni stranac. 

13, Sva stvarna (materijalna) i duhovna dobra u Hrvatskoj Državi 
vlasništvo su naroda, te je on jedini vlastan s njima raspolagati i s njima 
se koristiti. ' 

Prirodna bogatstva hrvatske Domovine, napose njezine šume i rude. 
ne mogu biti predmetom privatne trgovine, 

Zemlja može biti vlasništvo samo o koji je obrađuje sam sa 

svojom obitelju, t, j. seljaka. 
i Temelj svake vrijednosti jest samo rad, a temelj svakog prava 
jest dužnost. Stoga u-Hrvatskoj Državi rad označuje stupanj vrijednosti 
svakoga pojedinca i ima predstavljati temelj cjelokupnoga ui 
blagostanja, 

Nitko ne može imati nikakvih posebnih prava, nego samo dužnosti 
prema narodu i državi, koje jedino | daju svakome Prava na osigurani 
život, 


"t 

15, Vršenje svih javnih dužnosti (funkcija) vezano je na odgovornost, 
Svatko, tko u ime naroda ili Države vrši javne poslove bilo kakove vrsti, 
odgovara sa svojim dobrom i sa svojim životom za sva djela i propuste. 

Nu dužnost i odgovornost prema cjelini imadu biti temeljem svake 
djelatnosti u posebničkom (privatnome) životu svakog pojedinca, člana 
hrvatskoga naroda. : 

16, Težište ćudoredne (moralne) snage hrvatskoga naroda leži u 
urednom i vjerskom obiteljskom životu, njegove gospodarske snage u 
seljačkom gospodarstvu, zadružnom životu i prirodnom bogatstvu i 
prokušanim vojnim vrlinama, 

Prosvjetni i kulturni napredak hrvatskoga naroda temelji se na 
prirodnoj darovitosti i prokušanoj sposobnosti na polju nauke, znanosti 
i prosvjete. : 

Veleobrt, obrt, kućno ndečinisko i trgovina imaju biti ruka 
pomoćnica u sveukupnom seljačkom i općem narodnom gospodarstvu, 
Te grane života imaju biti polje časnoga rada, te vrelo dostojnoga života, 
a ne sredstvo gomilanja narodne imovine u rukama glavničara (kapi- 
talista). 

17. Skladno gajenje, promicanje i usavršivanje svih narodnih vrlina 
i grana narodnog života zadaća je svih pregnuća javnoga rada i državne 
vlasti kao takove, jer one daju potpuno jamstvo. opstanka, vjekovnog “ 
bivstvovanja i blagostanja sadanjih i budućih pokoljenja cjelokupnog 
hrvatskog naroda, te opstojnosti i sigurnosti Nezavisne Države Hrvatske. 

Na ovim načelima temelji Hrvatski ustaški pokret svoj rad i borbu, 
te kroči otvoreno i odvažno naprijed k cilju, t. j. k potpunom oslobo- 
denju hrvatskoga naroda i uspostavi. samostalne i Nezavisne Države 
Hrvatske, 


Dano u Glavnom ustaškom stanu dana 1. lipnja godine 1933, 


Ustaški Poglavnik: 
Dr, ANTE PAVELIĆ v. r. 

Ivan Ulčnik : (Nastavak) 


IVAN HAVLIČEK 


U prošlom broju završili smo sa sukobom kojeg je Havliček imao sa 
juratom Markovićem, Sada ćemo preći na važan preokret u Havličekovom 
životu, ' ' 

Godine 1844. napusti Havliček gospodarski posao, te se odluči na novo 
zvanje, Postaje časnikom na riječnom parobrodu. Iste godine ustroji se u 
Karlovcu »Savsko-Kupsko parobrodarsko društvo«, Sastali se rodoljubi 
i bogati ljudi te odlučili, da se naša Sava modernizira, Njenom površinom 
doskora će zaploviti prvi hrvatski parobrod, Time je naše brodarstvo. na 
Savi i Kupi moglo da stupi u red brodarstva ostalih naprednih naroda, 
koji su već prije imali riječne parobrode naročito na Dunavu, 

Ivan Havliček bude imenovan za brodarskog podkapetana kod 
»Savsko-Kupsko parobrodarskog društva«, 

Za čas prekinut ćemo životopis Ivana Havličeka, pa ćemo se poza- 
baviti s novo osnovanim parobrodarskim društvom, koje je kod nas kao 
prvo ove vrsti osnovano 1844, 

»Narodne Novine« od 8, lipnja 1844, donašaju da je »Domorodno dru- 
štvo parobrodarsko na Savi i Kupi« na 21. svibnja imalo u Karlovcu svoju 
glavnu skupštinu. Tu je Ambroz pl. Vranyczani izabran za predsjednika. 
Za društvenog odvjetnika izabran je kasniji zagrebački načelnik Vjekoslav 
Frigan, U »Protokolu sednice pćrve redovite velike skupštine »Savsko- 


kupskog parobrodarskog društva«, odžane u Karlovcu 2. lipnja 1845. . 


popisani su društveni dioničari, Spomenut ćemo nekoja odlična i poznatija 
imena: G, L. Burgstaller Franjo, grof Franjo Haller tadanji hrvatski ban, 
Gjuro pl. Haulik zagrebački biskup, Basil Kavić, Dragutin Klobučarić 
kasniji predsjednik Banskog stola i ravnatelj glazbenog zavoda, Franjo 
barun Kulmer, Artur grof Nugent, Gilbert gtof Nugent, Stjepan pl. Pogledić 
zagrebački gornjogradski župnik, B, Smaić kasniji veliki župan, Antun pl 
Vakanović kasniji zamjenik banske časti, Sigismund  Vidali zagrebački 
trgovac i kućevlasnik. ' 

»Agramer Zeitung« od 24, lipnja 1844, piše da je Parobrodarsko dru- 
štvo od tvrtke Fletscher u Beču kupilo parobrod »Florisdorf« koji će 
doskora na Savi prvi puta ponosno zaploviti. »Narodne Novine« od 25, 
rujna 1844, javljaju, da je »Florisdorf« sa strojem u jakosti od 100 konjskih 
sila dogotovljen, te je na 24, kolovoza pod vodstvom kapetana Đure Bana 
(Dalmatinca) otputovao iz Beča u Hrvatsku, Tom zgodom se na parobrodu 
nalazio društveni predsjednik Ambroz pl. Vranyczani, s nekojim društve- 
nim suradnicima, Nakon puta od 16 dana stigao je »Florisdorf« na 8, rujna 

1844, u Sisak, gdje ga dočeka silan narod s glazbom i pucnjavom mužara, 
Na pristaništu Save bili su izvješeni narodni barjaci, koji su u sredini imali 
grb trojedne kraljevine. Bilo je i carskih crno-žutih barjaka. Odmah po 
dolasku obavljeno je krštenje parobroda, koji obred je obavio sisački 


župnik Franjo Kalabar, Zaštitnikom parobroda odabran je »Sv, Ivan Krsti- . 


telj«. Parobrod kršten je imenom »Sloga«, Nakon krštenja »Sloga je 
početkom mjeseca rujna 1844, predana prometu. Za prvu plovidbu od Siska 
do Zemuna trebalo je 64 sati, Parobrod je svakog mjeseca dva puta plovio 
prugu od Siska do Zemuna i natrag. Cijena vožnje bila je po osobi 15 for, 
za postelju 5 for više, Na palubi parobroda stajala je vožnja po osobi 10 
for, Na parobrodu bila je gostionica, Svaki putnik smio je uzeti 50 funti 
prtljage, za koju nije vozarine plaćao, 

Parobrod »Sloga« bio je za ono doba, gotovo prije 100 godina, velika 
novost koju su ljudi u prvo vrijeme s nekim nepovjerenjem gledali, Ipak 
se je brzo uvidilo da je vožnja na parobrodu brza i udobna. Promet se 
svakim danom povećavao, što je bilo uzrokom, da predsjednik poduzeća 
Vranyczani na glavnoj skupštini 2, lipnja 1845, predloži da se u promet 
stavi još jedan parobrod, te nekoliko tovarnih lađa (šlepova). 


Iz ovog predviđenog povećanja našeg parobrodarstva na žalost ne 
bude ništa. »Narodne Novine« od 16. rujna 1845. javljaju da je parobrod 
»Sloga« na Savi kod sela Bošnjaka, putujući niz vođu potonuo. Putnici su 
spašeni. Roba koja se na parobrodu nalazila naročito žito u vrijednosti 
od 20.000 forinti, propala je. (Parobrod je bio osiguran), 


Tadanje hrvatsko mišljenje optuživalo je za nesreću »Sloge« obalnog 
pilota, koji je navodno bio od Mađara podplaćen, te je parobrod naveo 
na neki stup pod vodom u koji se je lađa udarila i tako potonula, Sve se 
je to dogodilo samo nekoliko koraka od obale, »Sloga« se mogla spasiti, a 
isto tako i roba, međutim je pilot tako ravnao lađu, da se je potopila, Iz 
vode je stršio samo vrh dimnjaka, 

Uslijed nesreće parobroda »Sloga«, parobrodarsko društvo prestalo je 
djelovati, Parobrodarski promet na Savi preuzeo je parobrod »Carl« vlas- 
ništvo »Austrijskog parobrodarskog društva«. 

Donašamo sliku, kako je izgledao parobrod u ono doba. Ta slika 
otisnuta je pored oglasa u »Agramer Zeitungu« od 19. listopada 1844. u 
kojem »Savsko-kupsko parobrodarsko društvo« oglašuje početak plovidbe 
na Savi i Kupi. 
ru Josip barun Neustadter u svojim memoarima, pisanim na francuskom: 
jeziku, osvrće se na jedan dogođaj koji je u vezi sa parobrodom »Sloga«. 
4 tom dogođaju najprije sudjeluje grof Albert Nugent, a zatim Ivan Hav- 
liček kao kapetan »Sloge«. Izvadak o tom dijelu Neustadterovih memoara 
donijela je »Hrvatska straža« od 22 studenoga 1940. 


89 


O 


Godine 1844, izdavali su zagrebački Ilirci časopis »Branislav«e 
Clanci tog lista pisani su u Zagrebu, Urednikom »Branislava« -bio je je- 
dan od najboljih hrvatskih novinara Bogoslav Šulek, Financiranje lista u 
najvećem dijelu preuzeo je poznati rodoljub Ambrozije Vranyczany. 
Stroga tadanja Meternichova cenzura onemogućivala je svaku slobodu 
pisanja. Uslijed toga bilo je nemoguće da se slobodarski uređivane novine 
štampaju u Hrvatskoj, zato hrvatski .rodoljubi odlučiše da »Branislav« 
štampaju u Beogradu, dakle izvan dohvata austrijskih cenzora, 


šk: Jntelligenjbtati 


dur 


a Mgramer politifihen Jeitung. 


Hr. 84. : > Gamftag, 19. Detober, Ra 1544. 

Slika parobroda »Sloge«, koji je vjerojatno tako izgledao. Ispod slike parobroda 
navedeni su zastupnici društva u pojedinim mjestima. 


Jedan primjerak »Branislava« nalazi se u našoj sveučilišnoj knjižnici. 
Priopćit ćemo nekoje odlomke iz »Branislava« u kojima se naročito na- 
pada tadanje zagrebačke cenzore, Njegova je lozinka: »Nedamo se 
nebojmo se«, 

U Zagrebu vršio je godine 1844, cenzuru Josip pl. Machik5) pod nadzo- 
rom vrhovnog školskog poglavara biskupa Josipa Schrotta, »Branislav« 
nazivlje Machika »Mačkom«, Opisuje ga ovako; 


%) Obitelj Machik (kasnije Mačik) dobila je plemstvo već god. 1599. 


i to Mihalj Machik te njegova žena Katarina, zatim sin Ivan i Mihajlova braća 
Ivan i Matija. (Prema bilješkama Emila pl. Laszowskia) : 

»Nu niko se tomu neće čuditi kad uvidi, da su Magjari za dokučiti 
svoju opaku svarhu poslali u Zagreb cenzora dušom i telom pomagjarena, 
po imenu Mačka, čoveka šarena dakle pravog šarenog Mačka, koi ne samo 
mačje ime, barkove pogled i glas, nego i pravu mačju ćud ima, Ovo on 
tim radie čini, što je izdajica svoje narodnosti, koi će za novce sve učiniti, 
Boga veru, narod dušu i vlastitu ženu dati i prodati. Dajte mu samo veću 
službu, nego što sada ima, isto tako će Magjare progoniti kao što sada 
protiv nas bčsni«, 

U nastavku napada »Branislav« i biskupa Schrotta, kao vrhovnog 
cenzora, Za njega kaže ovo: 

»Ali pitat će tko zašto da netužimo Mačka? Kod koga, Bliži mu je 
poglavar biskup Š, ali nije on štono Nemći kažu; »vom gutem Schrott 
und Korn« nego što isti Nčmac veli: »ein vierschčttiger Jezuit« t .j. naj- 
veći Jezuita u našoj domovini i opet ne Jezuita u blagom smislu, nego 
što si ga luterani predstavljaju, nevčrujući nj Boga ni vraga, — Neće vrana 


. Josip pl. Machik vjerojatno bio je pomađareni Slovak. U Calendariumu Za- 
grabiense« od 1841. i slijedećih godina upisano je da Machik služi na zagrebačkoj 
pravoslavnoj akademiji kao profesor »Philologiae Literaturae ac Styli Hung. per I. 
Regnum Hungariae advocatus«. Prema tome bio je profesor jezikoslovlja, književ- 
nosti, mađarskog pravopisa te advokat kraljevstva Ugarskog. 

Machik bio je zagrebačkim cenzorom od godine 1843, kada je sa tog mjesta 
maknut dotadanji cenzor Stjepan Mojzes, profesor i svećenik. Mojzes je bio po narod- 
nosti Slovak, a pristajao je uz ilirski pokret. Uslijed toga je po želji Mađara maknut. 

Novi cenzor Machik u brzo se zamjerio hrvatskim krugovima. Nezadovoljstvo 
protiv tog tuđinca bilo je tako veliko, da je morao biti maknut sa cenzorskog mje- 
sta. »Narodne Novine« od 2. travnja 1845. donašaju kraljevski odpis, kojim se odre- 
đuje da se u Hrvatskoj imadu postavljati cenzori vješti »hrvatsko-slavonskom je- 
ziku«. Kraljevski odpis nalaže da se Machik sa mjesta cenzora makne. Na 4. ožujka 
1845. bude zagrebačkim cenzorom imenovan dr, Pavao Muhić. 

Vjekoslav Klaić u svojoj povjesti »Sveučilište Kraljevine Hrvatske 1874—1924« 
piše za Josipa Machika da je bio korjeniti Mađar, a neko je vrijeme vršio cenzuru 


.knjiga i novina. Bio je na zlu glasu kao žestoki protivnik hrvatskih Iliraca. Kao pro- 


fesor na pravoslavnoj akademiji služio je od 1841—1848. Kamo je kasnije bio premje- 
šten nije poznato, ali se može predpostaviti da je iz Zagreba otišao u Budimpeštu, 
jer su se njegove kćeri tamo poudavale. Kada je umro nije poznato. 

Josip pl. Machik oženio se sa Eugenijom kćerju dra. Antuna pl. Šuflaja, pro- 
fesora na zagrebačkoj pravoslavnoj akademiji. Eugenija rodila se u Zagrebu 20. 
lipnja 1813. Njena majka Ivana potjecala je od plemenitaške obitelji Desefy. Euge- 
niji su na krstu kumovali zagrebački kanonik Franjo Lucić i Ana pl. Staidaher 
supruga gradskog suca Josipa pi. Staidachera. Eugenija Mačik umrla je 7. prosinca 
1895. u vlastitoj kući na Griču br. 2, (danas kuća nasljednika dra Franje Markovića). 
Doživila je visoku starost od 82 godine. : 

Josip i Eugenija Mačik imali su više djece i to kćeri: Mariju udatu za 
sveučilišnog profesora Ivana Kremera u Budimpešti. Juliju udatu za jednog 
liječnika, koji je otišao na otok Javu. Korneliju udatu za sveučilišnog prote- 
sora Generšića. Zatim sina Ladislava, koji je služio kod kraljevske kurije u 
Budimpešti. ' 

vrani oči da izkopa. Za čast (dostojanstvo, čin) kakovu sve će učiniti sve 
će. tvarditi i lagati, — ta znamo svi, kako on bezobrazno nedužnoga za- 
grebačkog biskupa H, (Haulika) gardi, psuje opada i proganja, samo da 
ga svargne i na njegovo se mesto popne«. — 

»Branislav« nastavlja te za biskupa Schrotta primjećuje: »Pa ako je 
jošte sve to malo, što zaslužuje za ovo zločinstvo, što se je usudio dar- 
žavne stališe ovih kraljevinah molivše nj, velifanstyo, da nam drugoga 
cenzora postavi, što sadašnji cenzor (Machik) nezna narodni naš jezik, 


za lažljivce proglasiti, što se je usudio s nečuvenom darzovitostju našega. 


premilostivoga Kralja, prema, gardno prevariti, pošto da je izvestio da 
Maček zna narodni naš jezik? Mi ćemo neoprovarzno dokazati, da je ovo 
prešna laš, da taj Maček nezna horvatski, Nije li to varh bezbožnosti. 
Može li tako raditi svečenik, da ne kažem biskup? Može li čovek koj 
ljubi domovinu i izobraženost? Nu oprostite, zareko sam se ljubi i on 
domovinu, a ta mu je njegov tarbuh (bruho), ljubi i on Muzu, i ta mu sta- 
nuje u Novoj vesi (Neudorf), te stoji s njim u varlo tesnom savezu, Željni 
smo znati hoće li ga još dugo prečasni Kaptol na čelu ostaviti i tarpiti 
toliku sramotu, koju mu činil« 


»Branislav« se u članku »Zagrebačka cenzura« obara na Machika 
»Mačeka« te navađa da je R-cu (Rakovcu) zapljenjena njegova »Pčsma- 
rica«?) ali je prije zaplijene u dva izdanja rasprodana, Godine 1843. htjela 
je jedina pjevačica u zagrebačkom kazalištu da prigodom igrokaza »Die 
Kroaten in Zara« zapjeva poznatu narodnu pjesmu: 


»Ustanite bratjo mila, jedna majka nas rodila, 
Ustanite zora puca, Nek junačko sarce kuca, 


Za harvatski narod naš!« 


Uvu nedužnu pjesmicu cenzor Maček je zabranio«. 


9) »Pčsmarica pčsme domorodne« izdali su godine 1842. Dragutin Rakovac 
i Ljudevit Vukotinović. Štampana je u kr. povi. ilirskoj tiskarnici dra Ljudevita Gaja. 
Uvodnu pjesmu spjevao je svečenik Mate Topalović pod naslovom: »Bog i molitva 
domorodca ilirskog Mate Topalovića«. 


U »Pčsmarici«« izašle su pjesme ovih viđenijih Iliraca: Mirka Bogovića, dra Di- 
mitrija Demetra, Janka grofa Draškovića, dra Ljudevita Gaja, Ivana Kukuljevića, 
Ivana Mažuranića, Antuna Mihanovića, Dragutina Rakovca, Pavla Štoosa, Ivana 
Trnskia, Mate Topalovića, Ljudevita Vukotinovića i drugih. 


U »Pčsmarici« nalazi se Mihanovićeva »Hrvatska domovina« (»Lčpa naša do- 
movino«). Od nepoznatog pjesnika izašla je pjesma pod naslovom: >»Ilirija svom 
kralju Ferdinandu V. na dan rođenja 19. travnja 1842«. Vjerojatno da su izdavači 
tu pjesmu umetnuli, kako bi »Pčsmaricu« spasili od Machikove stroge cenzure. U 
prvi mah je to uspjelo, ali kasnije je ipak zabranjeno njeno raspačavanje. 

»Poznati čovjekoljub g. K.-ff (vjerojatno Klingraff) naumio je u Zagrebu 
osnovati borište (Turnanstalt), kao što ga imadu drugi europejski gta- 
dovi, da mladež dobije hitrost i ljepotu tijela. Maček zabrani da se taj 
zavod u novinama oglasi, a biskup Š-tt (Schrott) zabrani djakom tamo ići«, 

Dr, Šišić u »Pregledu« na strani 292. piše da je Mačik bio u Zagrebu 
najomraženija ličnost, Nije se usudio propustiti Đorđićevu »Juditu« — 
Zaplijenio je Tommaseove »Iskrice«, gdje u pjesmi Dragojle Jarnićeve 
dolazi riječ »Čar«, ta riječ je cenzora podsjećala na ruskog cara, 

Najzanimivije je ovaj odlomak »Branislava«: »G, L, opisao je nedavno 
u novinah parvo putovanje harvatskog parobroda. U ovom članku dolazila 
je više puta rieč trobojni (dreifaerbig) barjak, Aha _— pomisli Mačak — 
Ilirci opet nešto kuvaju, no čekajte, dat ću Vam ja »boja« te briše rieč 
trobojni, Kad je pako spisatelj pitao, zašto je reč ovu Maček sbrisao, 
sazna, da je on sanjao za barjak ilinski od sledećih triju boja (sukoba): 31. 
svibnja 1842, te 24, travnja i 9. prosinca 1843«1%) »Branislav« je pod tim da- 
nima mislio restauracije zagrebačke županije koje su se na gore navedene 
dane za Mađarone zlo svršile, 


10) »Narodne Novine« od 25. rujna 1844. opisuju kako je parobrod na 8. rujna 
stigao u Sisak, (samu svećanost smo već opisali). Među ostalim piše: »Slavoluk ukra- 
šen biaše domorodnom b&lom i c&rvenom bojom«. Iz tog se vidi da je riječ »trobojni« 
zamijenjena sa prije navedenom izrekom, koja opisuje, da su zastave bile samo u 
dvije boje, crvena i bijela. 

Ovdje ćemo razjasniti što znače one »tri boja«. Bili su to sukobi između Iliraca 
i Mađarona. 31. svibnja 1842. bila je restauracija zagrebačke županije na kojoj su 
izabrani časnici pristaše Ilira na čelu sa prvim podžupanom Benkom pl. Lentulajem, 
dok su kandidati Mađarona propali. »Narodne Novine« od 18. lipnja 1842. pišu da 
su krojači. mnogo posla imali šijući crvene kape i haljine »cčrvenim jakami«, (surke 
s crvenim ukrašenjem). Na toj restauraciji došlo je do bitke sa sabljami između 
Ilira i Turopoljaca, ali su Mađaroni izvukli kraći kraj. 


Na 22. travnja 1843. pišu da su na tom spravišću za poklisare na mađarski sa- 
bor u Požunu izabrani »k velikom stolu«: Herman Bužan, prisjednik banskog stola. 
»Stališkom stolu«: Dragutin Klobučarić prisjednik mjenbenog suda i Metel Ožego- 
vić veliki bilježnik županije varaždinske. »Namestnim poklisarima« izabrani su: 
Aleksander Zdenčaj križevački podžupan i Ignacio Mihaljević veliki sudac križe- 
Vački. Poznato je, da su se izabrani izaslanici imali na požunskom saboru boriti 
protiv uvađanja mađarskog jezika u hrvatske urede i škole. Vjerojatno da je sjed- 
nica od 24. travnja bila burna. Navedeni broj »Narodnih Novina« obećaje, da će 
u narednom broju opširnije pisati o toj burnoj sjednici. Drugi dan, isto tako i slije- 
dećih nije bilo ništa o toj sjednici priopćeno. Vjerojatno je cenzor Machik izvještaj 
zaplijenio. 

Na 9. prosinca 1843. bila je velika skupština županije zagrebačke. »Narodne 
Nowine« od 13. prosinca 1843. javljaju da su se tom prigodom u Zagrebu dogodili 
tužni neredi. Gradsko poglavarstvo će u buduće paziti da se takovi neredi ne 
obnove. Pobliže o neredima nije ništa pisano. Vjerojatno da je to zapriječila pre- 
stroga Machikova ruka. 

Spomenuli smo da se je »Branislav« štampao u Beogradu. Valjalo je 
štampane primjerke prenijeti u Hrvatsku i tu ga raspačati, Ali tko da se 
na taj posao dade i da se izvrgne opasnosti progona austrijske policije. 
Našla se dvojica domorodaca, koji se na taj posao dadoše. Za slavonske 


a 
\ E 
ae. * 


A 


Grof Albert Nugeut 


krajeve kriomčari »Barnislav« svećenik i Ilirac Marko Topalović!!) Za 
hrvatske krajeve naročito Zagreb, kriomčario je grof Albert Nugent, Obu- 
čen kao serežan zamotan u crveni plašt ili kao Bošnjak, Albert grof Nu- 


11) Svećenik Marko Topalović rodio se u Zdencima, (župa Pocrkavlje), 9. ožujka 
1789. Škole je izučio u Požegi i Đakovu. Zaređen je 1815. u Pečuhu, jer u Đakovu 
nakon smrti biskupa dra Antuna pl. Mandića, (umro 11. siječnja 1815.), nije bilo 
biskupa. Topalović je kapelanovao u Velikoj Kopanici, Brodu, Tovarniku i Petro- 


varadinu. Od 1821.—1822. bio je upravitelj župe u Brodu. Iza toga postade župnik u « 


Kaniži, Odvorcima, te konačno u Trnjarima, gdje postaje dekan i arhiđakon. 

Marko Topalović je bio poznat rodoljub i Ilirac. Mnogo je djelovao na odgoju 
naroda u hrvatskom duhu. Umro je u Trnjanima 1. travnja 1853. 

Marko Topalović bio je stric Mate Topalovića svećenika i ilirskog pjes- 
onika. Ovaj je 1848. kao narodni zastupnik na hrvatskom Saboru zastupao đakovački 
kraj. Umro je kao župnik u Gradištu 1862. Prigodom sprovoda Mate Topalovića 
držao je nadgrobni govor njegov prijatelj Ilirac Fran Kurelac. 

Podatke o Marku Topaloviću dobrohotno nam je priposlao biskupski ordinarijat 
u Đakovu pod br. 2364—1940. ž : 

gent prelazio je u Beograd donašajući iz Zagreba rukopis, a iz Beograda 
bi u Hrvatsku prenašao štampan »Branislav«, Konačno su austrijske vlasti 
u Zemunu saznale zašto grof Nugent tako često prelazi Savu, Kako je 
grof Nugent bio sin tada poznate dvorske ličnosti maršala kneza Lavala 


Albert grof Nugent vodi svoje slobodnjake. 


$rofa Nugenta, austrijske vlasti imale su prema grofu Albertu obzira. Zato 
on dobije samo strogu opomenu da prestane sa kriomčarenjem »Brani- 
slava«.tog buntovnog lista. Vojnički zapovjednik general Ungerhofer za- 
rozi se grofu Nugentu s uapšenjem, ako se kriomčarenja ne okani. 

Grof Albert. Nugent bio je sin Lavala grofa Nugenta, rođenog 1777. u 
Irskoj, Laval grof Nugent sudjelovao je u ratovima protiv Napoleona, te 
iza toga bio zapovjednik Austrijskog primorja. Borio se na Jelačićevoj 
strani protiv Mađara 1848. Na 13. veljače 1849. osvoji Osijek od Mađara 
Laval grof Nugent imao je posjed u Bosiljevu i na Trsatu, gdje je stari 
Frankopanski grad obnovio i ukrasio ga vanrednim umjetninama i stari- 
nama. Laval grof Nugent umre 1862. na imanju Bosiljevo. Sahranjen je u 
dvorskoj obiteljskoj grobnici na Trsatu, 

Albert grof Nugent!?) rodio se 25, rujna 1816. Posvetio se vojničkom 
staležu, Kada se je pojavila ilirska ideja grof Albert postaje vatren Ilirac. 
Prigodom ustoličenja hrvatskog bana Franje grofa Hallera na 18. listopada 
1842, Albert grof Nugent sakupi četu slobodnjaka i toplovačkih serežana 
te ih s glazbom dovede u Zagreb, Ovaj Nugentov čin ovjekovječen je u 
jednoj slici, koja u ono vrijeme po Janku Havličeku izdana, Litografirana 
je u Beču u bojama. 

Na slici vidimo Alberta grofa Nugenta kako jaši na konju i vodi svoju 
četu, držeći narodni barjak na kojem je bila napisana njegova lozinka: 
»Odlučio sam«, Prizor se događa na Harmici, (današnji Jelačićev trg), 

Pred grožnjama i silom Albert grof Nugent morao je uzmaknuti, Sada 
su se izdavači »Branislava« morali pobrinuti, tko će novine iz Beograda 
prenašati, Obrate se na Ivana Havličeka kapetana parobroda »Sloge«, Za 
njega se znalo, da je i sam pristaša domorodne stvari, a izim toga se pred- 
mnijevalo, da će se na parobrodu najlaglje buntovni »Branislav« sakriti i 
prenašati. Havliček najpripravnije preuzme daljnje kriomčarenje »Brani- 
slava«, Sada su se te »buntovne« novine u hrvatske krajeve vozile na 
»Slogi« Napori policije zemunskog generala Ungerhofera da otkrije novog 
kriomčara, nisu uspjeli. Havlićek je svoju pogibeljnu, ali odvažnu domo- 
rodnu dužnost vrlo vješto obavljao sve do brodoloma »Sloge«. 


x 
Vraćamo se na životopis i-rad Ivana Havličeka. 


Godine 1844, Havliček počinje izdavanjem časopisa »Iskra«. U tom 
listu sabrani su sastavci ilirskih spisatelja. »Iskra« se tiskala u tiskari dra 


12) Iz života grofa Alberta Nugenta malo se znade. »Narodne Novine« 
od 28. travnja 1850. donašaju da je umirovljen kao podpukovnik brodske graničar- 
ske pukovnije sa naslovom pukovnika. Umro je 31. srpnja 1896. u Londonu. Tadanje 
zagrebačke novine nisu gotovo ni primjetile smrt Alberta grofa Nugenta. On je do- 
duše po ocu bio stranog podrijetla, ipak je mnogo osjećao za hrvatski narod u čijoj 
sredini je proživio svoju mladost. Kao nekadanjem Ilircu i domorodcu valjalo je 
posvetiti nekoliko redaka, te prikazati rodoljubni rad grofa Alberta Nugenta. U vri- 
jeme njegove smrti to je bilo moguće, jer su tada živili mnogi suvremenici koji su 
grofa Nugenta Alberta dobro poznavali. Danas se o njegovu životopisu ne može 
pisati, jer zato nema potrebnih podataka. : 

Ljudevita Gaja, Urednikom joj je dr. Dimitrije Demeter, »Iskra« je bila 
vrlo ukusno opremljena. Uz lijepo štivo bile su priložene gotovo umjet- 
nički otisnute slike iz narodnog života. Te su slike na finom papiru izra- 
đene u Beču, 

Na početku prvog godišta pozdravlja »Iskru« Ilirac Ivan Trnski, Pjeva 
joj pozdravnu pjesmu u kojoj preporuča Hrvatima ovo lijepo, a za tada 
rijetko domorodno izdanje, Naslov je pjesmi: »Iskri«, U zadaju) kitici Trn- 
ski pjesmu ovako završuje: 


»Tako mila, a sad u sviet bieli, 
Ajde iskro od mile do drage; 
Veselu mi bolje razveseli; 
Tužnoj reci rieč utiehe blage; 
Ako tako koju stećeš hvalu, 
Ti i nama čast udieli malu«, 


Iz završetka Trnjskijeve pjesme vidi se s kolikom iskrenom ljubavi 
su tadanji ilirski pjesnici i književnici svoj duševni rad domorodnoj javnosti 
davali, U tom se je sastojao uspjeh preporoda hrvatske književnosti, Ta 
se književnost probuđuje i dopire do šire hrvatske javnosti, ? 

Oko »Iskre« sakupili se ponajbolji tadanji ilirski književnici i pjes- 
nici« Dr. Demeter, Mirko Bogović pjeva svoje »Vinjage«, Stanko Vraz, Lju- 
devit Vukotinović, Ivan pl. Kukuljević, Ivan Trnski i ostali, Jedno go- 
dište stajalo je 1 for, 20 novčića, 

»Iskra« je izlazila samo kroz dvije godine, (1844, i 1845.). Nakon toga 
prestaje radi premalog broja pretplatnika, Velika je šteta što je »Iskra« 
morala ugasnuti, Da je ona dalje svijetlila u njoj bi se sabrala lijepa kita 
pjesama i.štiva iz tadanjeg ilirskog doba. Mnogo toga se uslijed nemar- 
nosti ondašnje javnosti za uvijek izgubilo. 


(Nastavit će se.) 


Sav potrebiti 


GRADJEVNI MATERIJAL 


dobijete kod ANTUN I M. URBIĆ 
Telefon 57-24 ZAGREB Maksimirska c. 114 

Prof. dr. Eugen Sladović: (Nastavak) 


SREDNJI STALEŽ, NJEGOVO ZNAČENJE, 
KULTURNA I SOCIJALNA VAŽNOST SA STAJALIŠTA 
KOMUNALNE POLITIKE 


Skupine privrednih poduzeća, koje se označuju skupnim imenom kao 
srednji stalež, međusobno su dosta različitog sastava u pogledu vrsta svojih 
činidaba i unutarnje poduzetničke organizacije. No usprkos toga pokazuju 
mnoge zajedničke crte, Gotova sva srednjestaleška privredna poduzeća 
karakterizira činjenica, da svoje dobave vrše pretežno i neposredno po- 
sljednjem potrošaču tako, da ili sami (bez posrednika) prodavaju svoje vla- 
stite proizvode (postolari, pekari i dr.) ili predstavljaju posljednju kariku 
u-distribucijonom procesu od proizvođača do potrošača (inokosni trgovci). 


Ona srednjestaleška privredna poduzeća, koja proizvode na malenu zalihu 


i svoje proizvode dobavljaju potrošačima putem trgovine, razlikuju se 
naravno po svojoj duzetničkoj organizaciji od prije pomenutih skupina 
naprama kojima se nalaze u manjini. Za to neposrednu prodaju proiz- 
voda potrošačima smatraju mnogi teoretičari glavnom  značajkom 
srednjestaleške privredne poduzetničke djelatnosti?05), Sva srednjestaleška 
privredna poduzeća karakterizira nadalje pomenuti osobni momenat, koji 
izdiže ličnost privrednika. Radi toga je krug njihovih poslovnih prijatelja 
ograničen te ga može pregledati vlasnik i njegovi suradnici. U njihovim 
radionicama i prodavaonicama razvija se osoban kontakt s poslovnim 
prijateljima (naručiteljima, kupcima), a to izdiže međusobno osobno povje- 
renja i osobnu izravnu reklamu, koja bazira na kvalitetnim činidbama. Ako 
naime obrtnik ili trgovac uspiju da pobude i zadrže povjerenje poslovnog 
prijatelja onda je između njih uspostavljena u pravilu trajna veza, koja nije 
vezana na nikakve vanjske reklamne efekte, 

Ti problemi usko su povezani s važnim zadacima, koje vrši trgovina 
u narodnoj privredi?20), Srednjestaleška pojedinačna trgovina može se, kao 
srednji stalež uopće, odrediti samo pomoću statističkih ustanovljenja 
srednjih i malih trgovina. Kod toga valja uvažiti, da je pojam »srednje- 
staleški« u najnovije vrijeme dobio karakteristički smisao suprotstavlja- 
njem pojmu »kapitalistički«, a u potonjem je mjerodavan duh i tendencije, 


*.) CI. Russell: Charakteristik der mittelstindischen  Vertriebsorganisstion. (Die 
Betriebswirtschaft. Zeitschrift fir Handelswissenschaft und Handelspraxis. 26. Jahrgang. 
Stuttgart. Heft 8—9 August—September 1933, str. 219). 

206) Friedrich Gronau: Die Aufgabe des Handels in der nationalen Wirtschaft (Die 
Betriebswirtschaft. Zeitschrift fir Handelswišsenschaft und Handelspraxis. Stuttgart. 27. 
Jahrgang, Heft 4 fir April 1934, str. 93). : 

koje dominiraju nad takvim privrednim poduzećima u njihovim životnim 
manifestacija.  Kapitalističko poduzeće karakteriziraju: upotreba i 
iskorišćavanje kapitala i formiranje novog kapitala, postizavanje do- 
bitka i rente, dok u srednjestaleškom trgovačkom poduzeću teže inte- 
resenti za pristojnim i dostojnim izdržavanjem svoje obitelji. Na jednoj 
strani hladno-razumna težnja za dobitkom, a na drugoj strani skrb za 
egzistenciju i izdržavanje obitelji kao naplata za izvršene privredne či- 
nidbe. Opreka naročito je jasna ako se uvaži, da je u kapitalističkom 
poduzeću čitava privredna djelatnost u svakom pravcu odmjerena, odre- 
đena i nadzirana te da se prilagođuje svim promjenama opstojećih 
prilika tako, da olovka određuje trgovanje. Dok na jednoj strani predleži 
ograničenje poslovanja na ograničeni krug stalnih poslovnih prijatelja 
stečenih dugotrajnim trudom, na drugoj strani susreće se borba za kupce. 
Ako se to pitanje promatra s toga stajališta, onda je očito da srednja 
poduzeća mogu biti kapitalistički vođena i orijentirana, dok s druge strane 
mogu se i velika trgovačka poduzeća voditi u duhu srednjestaleških podu- 
zeća. To vrijedi naročito za pojedinačku trgovinu. Posve vanjska značajka 
srednjestaleških trgovačkih poduzeća (trgovina) sastoji načelno u tome, da 
u samom poduzeću osobno sudjeluju, rade i sarađuju njihovi vlasnici tako, 
da se njihovo osobno vodstvo nalazi u središtu sviju poslovnih zbivanja, 
i oni nose riziko poslovanja. Ta vanjska značajka susreće se u potpunosti 
kod malih trgovina, češće i kod većih, ali se nalazi i kod velikih trgovina, 
Ta pitanja važna su zbog prikaza sila, koje određuju borbenu utakmicu 
srednjestaleške pojedinačke trgovine?'"). 

Posebno mjesto u okviru narodne privrede pripada obrtu?%), a dosljedno 
iskače važnost onog dijela privredne državne i komunalne politike, koja 
se njega tiče, i to napose sa stajališta srednjeg staleža, jer obrtni stalež 
spada u skupinu srednjeg staleža?%), Nacijonalnosocijalna i politička važnost 
obrta i obrtnika u ukupnom narodnom i pravnom poretku opravdava 
pažnju, koju im u sve većoj mjeri posvećuje novije znanstveno istraživanje 
i moderna privredna politika?!), Slavna prošlost obrta i obrtnika kod 
sviju naroda, koji spadaju u zapadno-evropski kulturni krug, očituje se 
napose u njihovom nacijonalnom biću, skrupuloznom shvaćanju čistoće i 


. važnosti njihovog zvanja i kulturnog djelovanja. Pojam zvanja premašio 


je u svojoj najvišoj manifestaciji usku domaine-u obrtničkog djelovanja 
s kojim se često povezuju prolazne činidbe za zadovoljavanje potreba 


207) Carl Ruberg: Die Wettbewerbslage des mittelstandischen Einzelhandels in be- 
triebswirtschaftlicher Beleuchtung. (Die Betriebswirtschaft. Zeitschrift fir Handelswissen.. 
schaft und Handelsoraxis, Stuttgart. 27. Jahrgang, Heft 1 fir Januar 1934, str. 4). 

20) Dr Eugen Sladović: Obrtno pravo. Zagreb. 1926., str. 1 i sl. 
209%) Dr Mijo Mirković: Zanatska politika. Beograd. 1934, str. 134. i sl. 
210) Dr E. Molitor: Vom Wesen des Handwerks. Marburg. 1929., str. 1. i sl. 

dnevnih ljudskih potreba, jer je stvorio prekrasne građevine i gradove, 
koji predstavljaju gotovo vječne spomenike obrtničkog znanja i rada. 
S ponosom mora biti ispunjen svaki obrtnik povodom činjenice, da je jedan 
od najvećih njemačkih glazbenika Richard Wagner u svojim »Meister- 
«singer« stvorio neumrli lik Hansa Sachs-a te na taj način obrtničke majstore 
postavio za nosioce ideja vječnog razračunavanja između  sitničavosti 
dnevnog života, pravog napretka i duševne veličine naroda i čovječan- 
stvažl!), Obrt je široko područje ljudskoga privrednog kulturnog rada 
s kojim još ni izdaleka nijesmo dovoljno upoznali, No jedno je sigurno, a 
to znači, da nekadanja rezignacija obrtnika u Hrvatskoj nije na mjestu. 
Možda se s određene rezerve može kazati da je Engleska zemlja bez 
seljaka, USA zemlja bez seljaka (jer farmeri nemaju značaj seljaka u tra- 
dicijonalnom smislu) i bez obrtnika, — ali Hrvatska (kao i mnoge druge 
evropske države) sačuvala je do danas jaki obrtnički stalež. Obrtnici 
pozvani su da ispune vrlo važne privredne, socijalne i kulturno-političke 
zadatke u narodnoj i državnoj zajednici, Obrtnici nastoje svojim činidbama 
osigurati našu kulturnu egzistenciju time, što nam pružaju dnevni kruh, 
odijelo, stan i mnoštvo drugih kulturnih proizvoda bez kojih se ne može 
ni zamisliti suvremena ljudska egzistencija. Pored toga obrt stvara priznate 
i tražene stručnjake i stručne radnike, koji svojim duhom i spremom stva- 
raju kulturne vrednote od kojih mnoge imaju trajan značaj kao primjerice 
velebne katedrale, moderna učilišta i druge građevine, prometne puteve i 
bezbroj drugih objekata, koji preživljuju generacije i stoljeća. Obrt i obrt- 
nička radionica je povrh toga stjecište za zajednički rad obrtničkih maj- 
stora, naučnika i pomoćnika, a pored toga i mjesto na kojemu se uspostavlja 
dnevni kontakt između obrtnika i potrošača — poslovnih prijatelja. U tome 
leži ogromna važnost obrta i obrtnika, koju ne može zamračiti sadanja 
prolazna perioda političkog nemira i zastranjivanja, koje nijesu skrivili 
obrtnici i koje oni sami ne mogu ukloniti. Za to je potrebno unapređivati 
tu privrednu granu, jer bez nje ne može biti nijedan narod pa ni mi Hrvati, 
a gdje nema razvijenih proizvodnih rukotvornih privrednih grana, ne 
može se razvijati ni poljodjelstvo. 

Važnost obrta pokazuju nam i statistički podaci. Uzmimo primjer 
jedne vrlo industrijalizirane i jedne agrarne države, U Njemačkoj opstojalo 
je u godini 1938, oko 1,600.000 obrtničkih preduzeća s oko 4,650,000 zapo- 
slenih lica; ukupan broj lica, koja su zaposlena u njemačkom obrtu, obu- 
hvaćao je u to vrijeme jednu trećinu sviju lica, koja su zaposlena u obrtu 
i industriji. Nadnice, koje su isplaćene u godini 1938. u njemačkom obrtu, 


211) Dr Eugen Sladović: Obrt je kulturni stvaralački faktor. (Spomenica Saveza 
Hrvatskih obrtnika — središnjice u Zagrebu povodom propagande Obriničkog tjedna od 
7. do 15. prosinca 1940. Zagreb. 1940, str. 9.—21). . 

iznosile su oko 3 milijarde RM, dok je primjerice industrija isplatila u 
godini 1937, u ime nadnica oko 12 milijarda RM. Promet, koji su izvršili 
njemački obrtnici u godini 1938., približio se najvišim brojkama od: godine 


-1929., a najniže stanje privredne krize premašeno je već .za 100%, U 


Hrvatskoj (prema stanju do 10, IV, 1941., kad još nijesu spojene sve hrvat- 
ske zemlje) opstoji prema popisu od 31. III. 1931. ukupno 4,024,601 'sta- 
novnik, a prema zanimanju otpada: a) 3,128.867 (77,74%) na poljodjelstvo, 
šumarstvo i ribarstvo, b) 417.633 (10,38%) na obrt i industriju, c) 89,981 
(2,24%) na trgovinu, d) 10.724 (0,27%) na novčarstvo i kredit, e) 97,694 
(2,43%) na promet, 1) 144,352 (3,59%) na javne službe, vojsku i slobodna 
zvanja i g) 135.350 (3,35%) na druga zanimanja i na lica bez zanimanja. To 
pokazuje, da obrt i industrija predstavljaju iza poljodjelstva najveću sku- 
pinu zvanja u Hrvatskoj, a pošto je obrt većinom koncentriran u gradovima, 


 trgovištima i gradićima, predstavlja važan sektor komunalne politike, koja 


mora (jednako kao i državna privredna politika) uvažiti činjenicu, da je 
obrt (pored seljaštva) važno vrelo za političke ideje. Snaga i vrelo snage 
obrta sastoje u činjenici, da je obrt ukorijenjen u narodu, da je iz njega 
izašao i da je s njime najuže povezan kao i da sve svoje stvaralačke spc- 
sobnosti ulaže na unapređenje svojih zadataka. Dok razumijemo crpiti iz 
toga vrela, ostaje ono životno svježe i elastično tako, da može uspješno 
koracati s tempom (zahtjevima) vremena, Obrt i njegovi predstavnici ra- 
zumiju naime čuvati tradiciju, ali ne odbacuju ni novije tečevine, koje služe 
daljoj izgradnji. Obrt nije samo apsolutno životno sposobna privredna dje- 


latnost, nego i socijalno-životno nužna privredna grana. U tome sastoji 


opravdanost zaštite obrta, kojemu treba omogućiti da ostane uvijek zdrav, 
životno sposoban, jak i autohton. Majstor obrtnik, vlasnik obrtne radionice, 


prenosi na svoje naučnike i pomoćnike stečeno znanje i iskustvo, vrši 


funkciju duhovnog i privrednog odgojitelja, a time ispunjuje 'državno- 
političke i komunalne zadaće uz odgovornost prema zajednici, Preko 
obrtnika poprima rad novu etičku vrijednost, koji ga oplemenjuje, Obrtnik 
sudjeljuje i na formiranju sudbine narodne zajednice. Poznato je iz hrvatske 
povijesti da su obrtnici uvijek nastupali kao grana hrvatskog narodnog 
organizma. 


Prohujale su različite oluje nad hrvatskim narodom, no usprkos teških 
armatura protunarodnih sistema posljednjih decenija ideologija hrvatskih 
obrtnika ostala je nepromijenjena. Položaj obrtnika ne smije se promatrati 
isključivo s privredne, nego i sa socijalne strane, Izgledalo je kao da mora 
rukotvorni obrt postepeno propasti radi nejednake utakmice s industrijom 
i velekapitalističkim obrtnim poduzećima?!?), Pojavljivali su se dapače 


212) Dr Eugen Sladović: Statistika i mali obrt (Hrvatski Radiša, Zagreb. Godina XI, 
broj 22 i 23. Godina XII, broj 1). 

glasovi, da ga treba do njegovog izumrća podržavati jedino iz socijalnih 
obzira radi očuvanja sadanjih obrtnika od propasti, i ako obrt predstavlja 


u eri gigantskog razvitka tehnike anahronizam, No to je posve pogrješno , 


shvaćanje kako to pokazuje razvitak najnovijeg obrta. Pogrješno je suprot- 
stavljati obrt i industriju kao sutakmičare, od kojih jedan (jači) mora 
uništiti slabijega, jer u zdravom privrednom poretku moraju opstojati 
obje te proizvodne privredne grane te se međusobno upotpunjivati. O tome 
nema dvojbe da danas opstoji poprište borbe između rukotvornog obrta 
i industrije, ali tu borbu treba nastojati umanjiti, ublažiti i eliminirati te 
time obrtu omogućiti da izvršuje svoje specijalne funkcije. Opstoji čitav 
niz zadataka, koji izlaze iz bića samog obrta, a u kojima je obrtnički rad 
daleko premoćan nad tvorničko-industrijalnom proizvodnjom. Obrt iože 
proizvoditi i za one sektore privrednog tržišta, za koje se skupi i glomazni 
industrijalni aparat ne brine. Zadaća je smišljene obrtne politike da po- 
digne tehnički niveau obrta, da mu omogući stečenje tehničkog i trgo- 
vačkog znanja, da udovolji kreditnim mogućnostima malog obrtnika, da 
racijonalizira nabavu sirovina i dr. Obrtu mora se pružiti mogućnost da 
svoje činidbe udešava prema zahtjevima modernog vremena. U tu svrhu 
treba unaprijediti sve one institucije, koje tome pogoduju kao primjerice: 
zavode za savjetovanje kod izbora zvanja, stručne škole za izobrazbu 
obrtničkih naučnika i praktične tečajeve za dalju izobrazbu pomoćnika i 
obrtničkih majstora, obrtničke izložbe, muzeje i sl. No pored svega toga 
treba stvoriti i preduvjete za suvremen i uspješan obrtnički rad. Obrtni- 
cima treba pružiti potreban stručan savjet u pogledu najnovijih tečevina 
znanosti, tehnike i spoznaje, uputiti u modernu pretvorbu sirovina i 
tvari, u svrsishodno vođenje radionice, suvremenu nabavu sirovina i oruđa, 
provedbu većih i izvoznih narudžaba, knjigovodstvo, kalkulaciju, privrednu 


reklamu'i sl., a povrh svega toga omogućiti im stečenje kulturne izobrazbe, | 


Unapređenje obrta uključuje u sebi mnogobrojne tehničke, .privredno- 
preluzetničke, odgojne i kulturno-političke mjere, koje su podesne da 
podignu sposobnost (kapacitet) obrtničkih činidaba, koje su potrebne i 
korisne za potrošače, a unapređuju narodnu privredu uopće i komunalnu 
privredu napose. Državna ekonomska politika, koja je smišljeno vođena 
i koja prema načelu pravednosti podjednako skrbi za unapređenje obrta 
i obrtništva na čitavom državnom području ne privilegirajući ni pojedince 
ni pojedine dijelove (gradove) države, vrši odlučan utjecaj na unapređi- 
vanje obrta. No pored toga pripada važna funkcija komunalnim tijelima, 
koja moraju svoje ekonomsko-političke mjere udesiti prema svojim oso- 
bitim prilikama i lokalnim obzirima. Obzirom na komptenciju hrvatske 
vlade na obrtnom sektoru očekuje hrvatsko obrtništvo svoj novi procvat. 
To vrijedi i za komunalnu politiku, jer razvijeni i cvatući obrt predstavlja 
blagoslov za svaku sređenu i zdravu komunalnu zajednicu. Obrt pruža 

mogućnost egzistencije svim onim silama, koje su stručno spremne i spo- 
sobne, a zajedno s poljodjelstvom i trgovinom predstavlja podlogu za 
stvaranje samostalnoga srednjeg staleža u narodnoj zajednici, koji u soci- 
jalnoj izgradnji sačinjava stepenicu za socijalan i privredni uspon pojedi. 
naca i za narodno blagostanje. Obrt predstavlja sretan spoj rada i vlas- 
ništva kao dviju važnih faktora privrednog života i napretka. Rad je 
osnovni elemenat svega pojedinačnog i narodnog (državnog) života, jer se 
njime stiče privatno vlasništvo, a ovo predstavlja nepovredivo dobro suna- 
rodnjaka, koje se mora upotrebljavati na korist čitave narodne zajednice, 
Obrtnici ne žive od rente, nego od rada svojih ruku u koji ulažu svoju 
stručnu spremu, poštenje, marljivost i kulantnost, Obrtnik je podjedno i 
radnik i vlasnik tako, da ispunjuje dvostruku funkciju u narodnoj zajednici, 
Za to je pravedno da u privrednom i socijalnom životu naroda zauzima 
naročito važan položaj. 

Najvažnije funkcije obrta unutar narodno-privrednoga proizvodnog 
procesa i socijalne izgradnje narodne zajednice traže, da se naročitim na- 
činom unapređuje. Čitav niz proizvodnih i korisnih činidaba, — kojima 
pripada dalekosežna važnost za dnevni život stotina tisuća i milijuna ljudi 
i za ispravno i normalno funkcioniranje narodne privrede, — ne može se 
izvršiti isključivo u poljodjelstvu, industriji ili trgovini, dok obrt sam do- 
minira na tržištu u čitavom nizu proizvodnih činidaba. Danas uvažuje se 
u sve jačoj mjeri rad prema vrijednosti i kvaliteti i upravo radi toga mora 
obrt svim sredstvima nastojati da ispuni osobite zadaće, koje traže u 
prvom redu izobrazbu samog obrtnika, odnosno obrtničkog podmlatka. 

Nema sumnje, da u današnjem vremenu pripada posebna zadaća 
obrtničkom zadrugarstvu, koje je osnovano na načelu solidarizma i samo- 
pomoći. Obrtničko zadrugarstvo nije nastalo iz korjena liberalizma niti se 
je sraslo s liberalizmom, nego je naprotiv nastalo za vrijeme cvata libera- 
lizma kao antiteza tome individualističkom svjetovnom nazoru. U zadru- 
garstvu naglašena je misao solidarizma i međusobne pomoći zadrugara, a 
njegova značajka sastoji u uzajamnim činidbama. To vrijedi za sve vrste - 
zadruga. Devet desetina kredita zadružnih novčanih ustanova otpada na 
malene kredite. Kod toga ne postavlja se načelno pitanje da li stvarno 
osigurani krediti ili personalni krediti, nego da li je konkretan kredit 


_narodno-privredno poželjan i da li će se ispravno upotrijebiti tako, da ne 


služi za trošenje kapitala i uništenje glavnice. Obrtničko zadrugarstvo 
omogućuje obrtnicima, koji ne raspolažu s potrebnim kapitalom, da se 
uključe u narodno-privredni produkcijoni proces. To vrijedi i za kredite, 
koje potražuju obrtnici za osnivanje ili proširenje svog poslovanja, što 
iziskuje u budućnosti naročitu pažnju, jer se mora nastojati ispuniti praz- 
ninu, koja normalno nastaje iza ostarjelih i nemoćnih obrtnika, s obrtnič- 
kim podmlatkom. Pored toga treba izgraditi i kreditiranje malenoga trgo- 

vačkog staleža, što iziskuju dugogodišnje povjerenje i suradnju između 
zadružnih novčanih ustanova i malih trgovaca. Tu akciju treba da svojski 
pomažu i komunalna tijela. 

Obrtnici polagali su od vajkada veliku važnost komunalnoj politici, 
pa su još za vrijeme cehova uspjeli zadobiti utjecaj na gradsku upravu. U 
novije vrijeme manifestira se ta težnja obrtnika na taj način, da utječu na 
komunalnu upravu i komunalnu politiku preko gradskih zastupnika, koji 
potječu iz njihovih redova. Ti,gradski zastupnici pomažu unapređivanje 
prava i opravdanih interesa sviju građana, ali kod toga posvećuju i pažnju 
obrtničkim potrebama. To zastupanje obrtničkog staleža u gradskom za- 
stupstvu važno je radi velikog broja obrtnika u svim općinama, kao i radi 
činjenice, da su egzistencija i rad obrtnika u općinama vrlo usko povezani 
sa životom i napretkom općine, u kojoj djeluju. Ti gradski zastupnici iz 
redova obrtnika crpe svoje direktive iz obrtničkih staleških krugova i or- 
ganizacija, pa mogu poslužiti izvornim informacijama u svim pitanjima, 
koja se tiču obrtnika, napose njihovog odnosa naprama gradskoj općini, Na 
taj način mogu doprinijeti boljem razumijevanju obrtničkih problema, i to 
napose u vezi s usavršavanjem škola za obrtničke naučnike i pomoćničkih 
tečajeva, osnivanjem opetovnica i sl., jer bez valjane izobrazbe obriničkog 
podmlatka ne može se očekivati napredak obrta, Zdrava socijalna politika 
gradskih općina može se osnivati samo na zdravoj privrednoj komunalnoj 
politici. To vrijedi napose u pitanju privredne stručne spreme građana- 
privrednika. Privredna stvaralačka sposobnost osniva (stiče) svoju inici- 
jativu i prodornu snagu jedino na osnovi solidne stručne spreme. Odgoj i 
stručna sprema predstavljaju posao i dužnost komunalne zajednice, Ako 
se politika shvati kao svjesno formiranje sudbine ljudi i unapređivanje 
njihovoga moralnog, političkog, privrednoga i pravnog stanja u slobodnoj 
državnoj i komunalnoj zajednici, onda svakoj privrednoj grani (pa tako i 
rukotvornom obrtu) pripada jedna funkcija politike, Pripadnici sviju pri- 
vrednih zvanja, koji aktivno sudjeluju u privrednom radu, moraju svoje 
stručno znanje i spremu stavljati na raspolaganje i u službu narodne i op- 
ćinske zajednice. To se ne tiče samo činjenice, da narodna privreda i nje- 
zine pojedine grane, zaposluju i hrane mnogobrojne ljude, kojima pružaju 
mogućnost rada i zaslužbe, nego i mnogobrojne članove njihovih obitelji. 
Kod onih grana narodne privrede, kod kojih se rad osniva na osobnoj struč- 
noj spremi, pripada odgoju podmlatka naročita važnost. Tu predstavlja 
odnos između obrtnog majstora i naučničkog podmlatka odgojni odnos?!3), 
dok je stručna naučnička (produžna) škola njegov pomagač, 

Srednji stalež — a napose mali obrtnik i trgovac — traži reformu ban- 
kovnog sistema tako, da ne će koristiti samo malom broju velikih pri- 


218) Dr Eugen Sladović:. Naučničko pravo. Zagreb. 1925., str. Li sl. 

vrednih poduzeća, nego i malim samostalnim privrednim jedinicama iz 
krugova rukotvornih obrtnika, trgovaca, poljodjelaca i t. d. tako, da se ovi 


ne će u potrebi morati obraćati na privatne zajmodavce i lihvare ni pla- 


ćati horendne kamate. Srednji stalež traži izgradnju kreditnog sistema i 
reformu kreditne politike (ukinuće monopolizacije kredita), koja će osi- 
gurati jeftine kredite uz povoljan kamatnjak te na taj način omogućiti 
održanje velikog broja samostalnih socijalnih i privrednih jedinica iz kruga 
srednjeg staleža, a time podići čitav standard života. U tome leži i pome- 
nuta važnost pomaganja zadrugarstva na kreditnom području. 

Srednji stalež zabacuje i pseudoracijonalizaciju, koja vodi neopravdanoj 
hiperprodukciji i uzrokuje štetne posljedice na privrednom i socijalnom 
području. Srednji stalež traži solidarističku (plansku, a ne kolektivističku) 
racijonalizaciju, koja će koristiti svim članovima određene društvene za- 
jednice, i harmonizirati njihove interese. Takva racijonalizacija mora po- 
laziti sa stajališta čovjeka, a ne s podloge materijalnog dobra, kako to 
provodi racijonalizacija velikog kapitala. Solidaristička racijonalizacija 
omogućuje svim ljudima iskorišćavanje suvremenih kulturnih dobara tako, 
da ova nijesu rezervirana samo za privilegirane društvene slojeve i klase, 

Srednji stalež naročito se protivi monopolističkim težnjama velikog 
kapitala, koji preko horizontalne i vertikalne koncentracije?'“) nastoji 
uvesti industrijalni i financijalni feudalizam, a smatra da slobodna poštena 
utakmica uz potrebna ograničenja (onemogućavanje zloporaba) mogu us- 
pješno regulirati privredne odnose. Za to se primjerice trgovački stalež 
kao pripadnik srednjeg staleža bori protiv kartela, trustova, velikih trgo- 
vačkih skladišta i sistema filiala u trgovini i traži zaštitu od akcija, 
koje dovode sitne rukotvorne obrtnike i manje trgovce u privrednu ovis- 
nost, a samostalne privrednike postepeno pretvaraju u svoje agente pro- 
vizionare, ili ih istiskuju iz privrednog tržišta i proletariziraju. 

Današnji privredni, pravni i društveni poredak u zapadno-evropskom 
smislu osniva se na privatnom vlasništvu, slobodnoj poštenoj utakmici, slo- 
bodi ugovaranja i nasljednom pravu. Pripadnici srednjeg staleža su pristaše 
toga pravnog, privrednog i socijalnog poretka, ali usprkos toga protive se 


prevelikoj koncentraciji kapitala i proletarizaciji širokih narodnih slojeva 


radnog naroda, jer ona može konkretno pretstavljati pogibelj za postojeći 
pravni i društveni poredak. Radnik, koji radi u nesamostalnom: zavisnom 
položaju za nadnicu, nije interesiran na održanju pravnoga i privrednog 
poretka, u kojemu je osuđen raditi za nadnicu, koja mu onemogućuje mi- 
nimum suvremenih životnih i kulturnih dobara pa mu je irelevantno, da 
li sredstva za svoje izdržavanje zarađuje u inokosnom, karteliranom ili 
socijaliziranom poduzeću; pošto je velikih poduzetnika malo, ne mogu 


214) Dr Mijo Mirković: Industrijska politika. Beograd. 1926, str..97 i sl. . 

.sami održati takvo društveno uređenje. Za to srednji stalež traži, da se 
ograniči svemoć velikog kapitala i provede pravednija razdioba privrednih 
i kulturnih dobara te u pravednijem društvenom uređenju i radniku pruži 
mogućnost boljeg standarda života tako, da će biti interesiran na njegovom 
održanju. Treba stvoriti što više samostalnih društvenih jedinica sposobnih 
za vlastiti kulturni život, Radi toga srednji stalež naglašuje, da od njegovog 
održanja ovisi blagostanje naroda, Ta pitanja dotiču se područja socijalne 
politike?!5) koja mora na svaki način sprječavati pauperizaciju?!5), O tome 
nema sumnje, da odlučan utjecaj na te probleme vrši država i njezino 
zakonodavstvo, odnosno uprava. No i ako je komunalna uprava lokalno 
ograničena i delegirana, može svojom ispravnom politikom izravno unapre- 
đivati svoj gradski srednji stalež i stvarati jake, zdrave i porezno-sposobne 
građane, koji na privrednom području proizvode i distribuiraju: dobra i 
usluge. 

Zdrav socijalni sastav (struktura) općinskih teritorijalnih korporacija 
može se osnovati samo na zdravoj privredi. Za postignuće takvog stanja 
ne dostaje samo djelotvorna socijalna politika, — koja po sebi predstavlja 
neophodan važan sastavni dio komunalne politike uopće, — nego je po- 
trebna i planska oprezna i svrsishodna privredna politika?!"), To se tiče 
naročito komunalne ekonomske politike, koja obuhvaća skrb za_trgovinu, 
obrt, industriju, poljodjelstvo i turizam unutar općinskog područja, i uza- 
jamne odnose tih komunalnih privrednih grana naprama općoj narodnoj 
privredi, kao i njezine najuže povezanosti sa socijalnom politikom. Takva 
privredna politika koristi naročito malom rukotvornom obrtu, koji je po- 
vezan sa stanjem i napretkom industrije?!), Privredna komunalna politika 
u korist srednjeg staleža obuhvaća skupine samostalnih poduzetnika u ru- 
kotvornom obrtu i trgovini, dok skrb za skupinu pripadnika srednjeg sta- 
leža, koji zauzimaju nesamostalan društveni položaj i spadaju među radnike 
i namještenike, obuhvaća socijalno-političke mjere, 

Izrazom »komunalna socijalna politika« označuju se u današnjoj 
praksi sve one mjere, koje provode općine, a služe za unapređenje blago- 
stanja sviju članova odnosne općine ili određenih skupina ili slojeva. 
Prema tome upotrebljuje se ovdje izraz »socijalna politika« prema defini- 

215) Karl Pribram: Sozialpolitik als theoretische Disžiplin. (Archiv fir Sozialwissen- 
schaft und Sozialpolitik. Herausgegeben von Emil Lederer. Band 55, Heft 3. Tubingen. 
1926, str. 577. i sl). 

210) Dr Carl Rodbertus-Jageizow: Zur Beleuchtung der sozialen Frage. Theil I. 
(Zweite Auflage). Herausgegeben von Moritz Wirth. Berlin. 1890, str. 6. 

217) Wilden: Mittelstandpolitik  (Handwšrterbuch der  Kommunalwissenschaften. 
Herausgegeben von Dr Jos. Brix, Dr Hugo Linćemann, Dr Otto Most, Dr Hugo Preuss 
und Dr Albert Sidekunn. Dritter Band. Jena. 1924, str. 399). 


218) Dr Eugen Sladović: Statistika i mali obrt (Hrvatski Radiša, Zagreb. Godina XI, 
broj 22. i 23. i godina XII. broj 1). 

ciji Jastrow-a?'") u značenju politike, koja se provodi prema socijalnom 
stajalištu tako, da obuhvaća čitavo područje politike, ali uvijek isključivo 
prema socijalnom stajalištu. Tako shvaćena komunalna socijalna politika 
ne predstavlja zasebnu ressortno odijeljenu granu komunalne uprave, nego 
samo određeno stajalište, koje se uvažuje u svim komunalnim upravnim 
granama. No o tome nema sumnje, da se pored takvoga općeg socijalnog: 
stajališta, koje prožima ili treba da prožima sve komunalne upravne grane, 
postepeno izgrađuje zasebna grana (ressort) komunalne uprave, koja se 
bavi isključivo s unapređenjem socijalnog blagostanja općinskih pripadnika 
(članova). To drugim riječima znači, da svaka napredna općina mora u 
svim svojim komunalnim upravnim granama uvažavati socijalno stajalište 
t.j. mora ih voditi socijalno i socijalno-politički, makar je kod nje izgra- 
đena posebna upravna grana za socijalnu politiku. Prema tome zasebna 
$rana komunalne socijalne politike predstavlja skup sviju komunalnih 
mjera, koje se preduzimaju u korist privredno slabijih općinskih pripadnika 
(članova), koji su prema svojem društvenom položaju i imovinskom stanju 
privredno nesamostalni i ovisni te prema tome socijalno zapostavljeni, u 
svrhu izravnanja ili bar ublaženja klasnih i drugih društvenih opreka. Ko-. 
munalna socijalna politika uključuje po tome sve one mjere, koje provode 
općine na socijalnom području, a ne spadaju u područje privredne politike 
ni unapređenja privrede. Tako shvaćena komunalna socijalna politika 
obuhvaća prema napomeni G. Albrecht-a??) i široko područje: »...der 
mittelstindischen Wirtschaftsf&rderung«, 

Područje rada komunalne socijalne politike je za to vrlo opsežno, a 
obuhvaća: a) predradnje za državnu socijalnu politiku na području soci- 
jalnog osiguranja, javno posredovanje kod zaposlenja nezaposlenih lica, 
savjetovanje kod izbora zvanja, skrb i pomaganje nezaposlenih lica, obra- 
ničko-mirovno sudovanje u sukobima između rada i kapitala, i sl. Znatan 
dio tih agenda postepeno je prešao u kompetenciju državnih oblasti ili 
socijalnih samoupravnih institucija (osnovanih na paritetnom načelu), ali 
općine vrše i kod njih još i danas znatan rad, b) socijalno-političko delegi- 
rano područje rada u pitanjima mjesnih ureda rada kao nosioca posredo- 
vanja kod zaposlenja nezaposlenih lica, skrb za nezaposlena lica, produ- 
žene obuke i sl., c) socijalnu politiku općina u njihovom svojstvu privrednih 
subjekata?ž!) (t. j. kao primaoci privrednih činidaba, kao izdavaoci pri- 


219) Jastrow: Sozialpolitik Jena. 1924. 

220) G. Albrech: Kommunale Sozialpolitik (Wčorterbuch der _Volkswirtschaft. Heraus- 
gegeben von Ludwig Elster. Vierte Auflage. 15 Lieferung. Bogen 36—42 des II. Bandes). 
Jena. Str. 591. ' 

221) Otto Schilling: Katholische Wirtschaftsethik. Minchen. 1933, str. 242. — Dr Mijo 
Mirković: Zanatska politika. Beograd. 1934, str. 78. i sl — Dr F.A. Westphalen: Arbeit 
und Einkommen (St&ndisches Leben. Blatter fir organische Gesellschaft. und Wirtschafts- 
theorie. Wien. 4. Jahrgang. Heft 1, — 1934, str. 19. i sl). 

vrednih naloga i kao nosioci komunalnih privrednih poduzeća), i d) velika 
posebna glavna područja komunalne socijalne politike, među koja spadaju: 
skrb za komunalna stambena pitanja i skrb za komunalni pučko-prosvjetni 
rd, Obje ove skupine rada komunalne socijalne politike služe općem una- 
pređenju kulture i koriste svim općinskim pripadnicima (članovima), ali 
su naročito značajne po svojem osnovnom motivu, koji uključuje privredno 
i socijalno potisnute krugove općinskog pučanstva i nastoji ublažiti ili 
ukloniti klasne opreke. Među važna sredstva za unapređenje pučke pro- 
svjete spada osnivanje pučkih općinskih knjižnica i čitaonica, osnivanje i 
pomaganje pučkih sveučilišta i prosvjetnih tečajeva, održavanje predava- 
nja o različitim aktuelnim pitanjima. priređivanje glazbenih i kazališnih 
priredaba, kino-predstava i sl,??) ' 
Oživotvorenje socijalnih zadataka uključuje zaštitu ekonomski slabijih 
društvenih krugova i pojedinaca, Socijalna politika, koja nastoji postići tu 
svrhu, korigira opstojeću socijalnu razdiobu priroda i dobara. Za to ne 
treba začuditi, ako se i pomenuto pitanje organizacije kredita ubraja među 


zadaće, kojima se ispunjuju prvorazredne socijalne svrhe. Organizacija“ 


kredita mora težiti zatim, da privrednu snagu i pretičak kapitala racijo- 
nalno privede od onih, koji njima raspolažu, a nijesu im potrebni, onima, 
koji ih trebaju za osnivanje ili unapređenje svoga privrednog rada. Dokle- 
god nijesu opstojale uređene banke i štedionice, nijesu lica bez novčanih 
sredstava mogla osnovati ni uspješno voditi privredno poduzeće. U tome 
pripada velika važnost komunalnim štedionicama, 


222) Dr Kar. v. Bal&s: Die Grundlage der Sozialpolitik. Jena. 1926, str. 64. i sl. 


Lezatike 


i svu košaračku, četkarsku i drvenu robu 
dobijete najjeftinije u trgovini 


ANTUN KOVAČIĆ 


Dolac 8 (na gradskoj tržnici) Pod Zidom 1. 


Preuzimamo narudžbe i popravke. Članovi društva Zagrebčana uživaju 10% popusta, 

operni 


Piše: VIKTOR KUČINIĆ 


(Nastavak) 
Broj 216—218 Godina 1746, 
VJEŠTICA ŠIRI KUGU PO HRVATSKOME ZAGORJU 


Georgius Dragovanich, županijski sudac, koji nam je poznat iz Cin- 
dekičine parnice, nalazi se tri godine zatim službenim poslom u Kuplenovu 
kraj Stubice, gdje na imanju plemenitog gospodina Ladislava Plepelića 
provodi istragu protiv vještice Margarete Vlahović, koja je bila 
pod sumnjom, da je uz pomoć svojih sinova Franje i Ivana »velike 
coprije u selu spelavala«, 

Glavni tužitelj bio je kovač Stjepan Vlahoviček, kod kog je u nauku 
bio Ivan, sin Margarete Vlahović a za vrijeme šegrtovanja; koje je trajalo 
u svemu pola godine »sigdar jje kovaču puno železja zginulo«, Kad je 
majstor šegrta pitao: »Kaj to je? — povedati mu ni hotel, nego se je z 
njim pregovaral 1 k tomu ga još špotal, a prešesnu zimu z navuka kovačije 
i z njegove hiže pobegel je činiti«. Osim toga iskazuje kovač, da je njegov 
bivši šegrt tražio, da mu mora povratiti »rainčkov 12 koje mu je mati 
njegva vu napredak od navuka pogodjene kovachie dala«, Kad mu gazda 
taj novac nije htio dati — zagrozio mu se naučnik Ivan svojom majkom, 
koja će mu takovu poparu skuhati, kakve još nije imao u kući svojoj. I 
zbilja! Neko vrijeme zatim umrije mu žena: »A vu betegu da je po svem 
životu, po vusteh, po obrazu i pod rukama černa postala«, A_i njegova 
djeca, njih šestero, oboliše od slične bolesti: »Od Svechnice do Jurjeva 
betezni su ležali, tak da ni po hise (hiži) prejti nisu mogli, doklem ih sam 
ni prenesel i da su takaj deca nje$va vu takovom betegu po celemu životu 
na falate cherna bila a najstarecha kchi njegva Baricza je rekla, da su ona i 
druga deca zato betezna, kaj ih je stara Vlahovichka vchinila. Svedok je 

zatim isel vu Zagreb patrom Kapucinom po sveti prah z kojem je decu 
svoju kadil i napajal a, taki im je lakše bilo«. Iz ove optužbe možemo 
zaključiti, da su kovačeva djeca i žena obolila od kuge, koja je izmedju 
1743. i 1745. godine harala u našim krajevima. 


U ono su doba vjerovali, da kugu šire vještice. To vjerovanje bilo je. 


uvriježeno u cijeloj Evropi i gdjegod bi se ta grozna pošast pojavila, 
nastali su strašni progoni tobožnjih vještica, koje su navodno po nalogu 
vraga, svog gospodara, sipale gradskim ulicama neke čarobne praške, 
mazale zidove kuća, mutile vodu u zdencima i tako širile kugu da unište 
kršćanski rod. Slično širenje kuge po vješticama osobito nam je vješto 
prikazao slavni talijanski književnik Aleksandar Manzoni (1785.—1873.) 
u svom besmrtnom romanu; »Vjerenici« (I promessi sposi) gdje je u ne- 
koliko poglavlja opisao haranje kuge u Milanu 1630, godine, 


Margaretu Vlahović i njezine sinove otpremiše u Zagreb, županijskome : 
sudu, koji je bio također na Griču, a mučenje vršilo bi se u kojoj od gričkih 


kula, jer županije zagrebačka nije imala vlastitih torturalnih sprava. 
Nesretnu Margaretu staviše na muke a zatim je spališe, Njezin sin Ivan 
putem u Zagreb sretno je umakao dočim je Franjo bio riješen krivnje, 
jer mu nisu takovu mogli dokazati, 


Broj 219, — Godina 1746. 


NESRETNA JELICA, PLAMENOM OBUHVAĆENA, ODKIDA SE S 
LOMAČE I BJEŽI U ŠUMU 


Dokumenat o spaljenoj vještici Jelici Futaković pohranješ 
je u arhivu obitelji baruna Raucha u Lužnici i u njemu čitamo: »Dana 29. 
maja 1746, godine, slijedeći dan nakon što je tuča uništila usjeve, skupilo 


se oko tridesetak seljaka iz Doljnje Stubice i uhvatiše svoju suseljanku 


Jelu Futaković. Nju okriviše, da je vještica i tučom da je selo podarila. 
Čvrsto je zavezaše i odvukoše na brdo Kamenjak; tu su je pritisli o jedan 
stup koji je virio iz lomače podignute još prije nekoliko godina, Kad su 
lomaču užgali, spomenuta Jela, koja je bila već sva u plamenu nenadano 
se trgla, skočila s lomače i pobjegla u obližnju šumu. No seljaci je brzo 
uhvatiše i onako obavijenu plamenom dotjeraše i privezaše za drugu 
lomaču, koju su odmah zatim potpalili i od »koteroga je ognja rečena Jela 
dušu zpustila i do kostih obgorela je«. Ovome zvjerstvu svaki je daljni 
komentar suvišan... 


Broj 220—227. Godina 1747. 
OSMERO VJEŠTICA PRED SUDOM 


Velika rasprava s brojnim dokumentima objelodanjenima po Tkalčiću 
i Bojničiću. U sudnici se nalaze: Drapuška Margareta, Perušić 

Barbara, U vašić Marija, Vukšić Katarina, Jugović Uršula, 
Tucman Helena, a tokom rasprave doznajemo, da su Skovranka 
Dora i Matković Magda također bile u cehu i to iz iskaza Vukšićke 
koja veli, »da Škovranku i Matkovićku kruto pozna i da jednu i drugu 
zežgali jesu«, Vukšićka je okrivljena, da je opčinila dijete svoga brata, 
koje je nakon toga umrlo a to se zbilo ovako: »Ona je prešesni Božić ho- 
tejući iti k polnoćki a kak je rano pošla, bila se navrnula k hiži brata 
svojega i kadi je videla drobninu vu rešetu na stolu — netaji, da ne bi 
rekla svojemu bratu: »da onde i njoj bude pečenja« a brat joj je dal jen 
falačec; da li se pak ona bila potlam čez obluke nalukavala ali detetu 
naškodila, do glave taji, pače gdaje čula, da je dete vumerlo, da je za njim 


jako plakala. 


Tamnica u starome vijeku | 


Interesantan je odgovor Jugovićke kad je sudac pita, da li pozna 
Doru Škovranku: 

»I kade je ta ista Dora i jeli živa ili mertva i ak je vumerla zakaj je 
vumerla?« Prem sud znade, da je Dora spaljena kao vještica on želi da 
iznenadnim pitanjem čuje što Jugovička misli o progonu vještica a ona 
dosta vješto odgovara: »Znam da je Dora bila vu vuzi i da su ju prešesnu 


. zimu zežgali, zakaj to pak nezna ar ž njum nigda ne govorila«, Helena 


Tucman na pitanje, da li pozna Škovranku i Matkovićku veli, da je »čula 
ljudi spominjajući se, da su bile hman žene i kaj su zaslužile to su i dobile«. 
Tucmanka je optužena zbog svoga sina: »Taj kad je bil na tlaki na dvoru 
ostavil je na štali gnojne deske (truhle, a kad je gospon špan prek tih daski 
na štalu hodil, da je zkup žnjimi dol opal i zatim obetežel a ona da je 
njegvom betegu kriva«. Zaključak: pijani je špan pao sa staje i slomio 

nogu, a jadna Tucmanka morala je radi toga na lomaču, Margareta Dra- 
puška izjavljuje, »da je vrag z njom živel vu kipu pokojnega Jureka i kad 
je z njum živel, da ju je lepo na postelje obimal i da je bil merzli«. Ostale 
optužene slično govore, Proces je završen time, da je Vukšić-Rakoczi bila 
riješena krivnje, jer na njezinom tijelu nije pronađn vražji pečat a niti joj 
se torturom moglo dokazati, da je vještica, Ostale: su spaljene. 


Broj 228. — Godina 1747, 
RIJEŠENA KRIVNJE 


O optuženoj Kati Rokat govori maleni zapisnik od četiri retka, 
koji veli, da se Kata osumnjičena zbog coprije i crne magije riješava 
krivnje, jer nisu nikakovi sigurni dokazi sudu podastrijeti, 


Broj 229, — Godina 1748. 
VJEŠTICA IZ ČEPINA U SLAVONIJI 


Ovo je jedini poznati vještički proces iz Slavonije a uz to i jedina 
parnica, u kojoj su akteri pravoslavne vjere, Anica, žena Jovana 
Paukovića u dobi od 27 godina okrivljena je zbog vračanja i liječenja 
ljudi raznim travama i korijenjem bilina, Osim toga optužiše je, da je 
prouzročila smrt mnogobrojne djece (u selu su se pojavile crne kozice!) i 
da je kravama oduzimala mlijeko. Jer nije htjela dobrovoljno da prizna, 
udarena je na muke i na trećem stepenu torture odaje, da je u vještičkoj 
družbi, da je letila zrakom i da je bila u odnošaju s vragom, koji se zvao 
Joso. Odala je i svoje drugarice iz ceha: njih devet na broju. Konačno je 
osuđena na smrt a presuda je glasila; Anica Pauković neka se živa spali, 
Ali smrt se olakšava time, što će joj krvnik, kad lomača bude potpaljena, 
zavezati oko vrata vrećicu s barutom, 

Ovaj način justifikacije smatrao se naročitom milošću, a ta je bila 
podijeljena, ako bi se kakova ugledna ličnost zauzela za osuđenicu, Kad 
bi prvi plamen lomače liznuo u vis, zapalio se barut ovješen o vratu i 
raznio je jadnoj ženi glavu. Ostaci mrtvoga tijela — bez glave — ostavljeni 
su dalje na lomači, dok nisu izgorili do kostiju. Naravno, da je to bio na- 
ročiti prizor za skupljenu razularenu masu, koja je uživala gledajući kako 
izgara opasna vještica bez glave, 


Broj 230—232. Godina 1749, 
SIN POTVARA ROĐENU MAJKU DA JE VJEŠTICA 


Pred sudom zagrebačke županije nalazi se Bara Petruševka 
iz Vivodine podložnica »goszpe Jellachich Josephine« koja je kao »očive- 

sta copernicza« bila ponajprije zatvorena u tamnici na Ozlju a zatim je 
dopremljena u Zagreb k županijskome sudu, Iz optužnice doznajemo, da 
je Petruševku radi vještištva potvorio njezin rođeni sin Ivić. Strašno! Bara 
se protiv potvore branila ovako: »Budući betežna svom sinu Iviću valuvala 
je, da vu ladici ima nekaj novac, koje vuzemši sin od nje ključ od ladice, | 
penezi njoj je pokral. Zatim pak, kad ona spazila tu vučinjenu tatbinu — 
sinj je obetežal i nju potvoril, da ga je ona včinila .i razglasil iju za coper- 
nicu; ona mu pak ni toga včinila da bi on obetežal, nit ga ne vračila nego 
njezine gorke suze zbog kvara penez stočene jesu«. 


Vješticu bacaju s gradskoga tornja u bezdan 


Ono, što je u sudbenim dokumentima ovoga procesa zabilježeno pri- 
$godom preslušavanja svjedoka — predstavlja nam zaista vrhunac prazno- 
vjerja, Svjedok Andrija Blaž iz Vivodine, podanik plemenite gospe Jose- 
phine Jellachich rođene Vojnović iskazuje, da je »pred jedno osmimi leti 
bil za špana na Vivodini pri pokojnom još mladom Vojnovichu i potlam pri 
sadašnjoj svojoj gospi i da vu tom vrimenu španije imel je jednu dobru 

volovsku mater (kravu!) i da je dobro mliko davala, koje k jednu od nje 
bilo je prošlo i da je krava čisto mliko zgubila i da zmirom sili k hiži te 
Bare Petruševke«. Sudu je odmah jasno, kao i svjedoku, da je Bara kravi 
čaranjem oduzela mlijeko. Isti svjedok govori dalje, »da je pred jedno 
šestimi let hodila jedna njegova diklič gliv brat i tak glive berući mamirila 
se na tu Baru Petruševku, takaj glive beruću, a kak je dete mlaje i frižeše 
i furt hodilo ispred Bare i više je gliv nabralo a imenuvana Bara počela mu 
.se groziti. Kad je dite domov došlo, zažela ga je zima tresti i na smrt zbe- 
težalo je i v trih noći vsaku noć je dite vikalo, da ga naj nedaju i da ga 
Bara Petruševka gnjete«, ' 

Drugi svjedok Ivan Farkaš iz Vivodine priča, »da ni imel derv pak je 
odišel vu lozu te Petruševke i one tri cere za derva posikal, kadi akoprem 
zdrav budući, zgrabila ga tu večer zima i čez noć počelo ga tiskati, da je 
komaj dneva dočekal; poslal je po plebanuša i taj ga je izpovidal i svetimi 
sacramenti providiral a bilo mu je tak teško, da je štimal, da vsaki čas 
bude mu dušu spustiti. Gospa svidokova Jellachichka poslala je po ple- 
banušu Bari Petruševki zapovid, da ako Farkaša neodčini, da ju hote taki 
vučiniti vu tamnicu postaviti i pravdu joj vučiniti i drugi dan je svidoku 
mam laglje bilo«. 

Još osam drugih svjedoka iskazuju slične budalaštine, Tako Stanislav 
Kapucin, špan na imanju gospodina J ellachicha izjavljuje u zapisnik, da je 
Bara Petruševka bila prije pet godina po gospodinu Jelachichu radi nekog 
prekršaja izbatinana. Što se nakon toga dogodilo? Još iste večeri obolio 
je Jelačićev sin, mali Dizmuš; groznica ga tresla tri dana i zamalo da: nije 
umro. Gospodin i gospodja Jelačićka znajući »da je Bara hman-žena i da 
copra« posumnjali su, dapače bili su tvrdo uvjereni, da je ona »tu zimnicu 
navergla na toga njihovoga sina i poslali su svedoka po Petruševku, koju 
su vu lisicah vuklenjenu dali na dvor dopelati«. J elačić sad zapovjeda 
Bari, da mora maloga Dizmuša odmah odčiniti, ako ne, da će je baciti u 
tamnicu, Petruševku su odveli k djetetu »i ona je sproti Dizmušu rekla: 
»sinek moj, kaj ti je, nebude ti nikaj, nebude, bi li jel?2« — i onda je od 
nekud černega kruha iznela i podala Dizmušu, koj kruha počel jesti a pervo 
lipoga kruha i dobrih jestvin ni mogel jesti — i taki on čas ga je zimlica pu- 
šćala.« I tako je mali Dizmuš pl. Jellachich, koji je od prenatrpana želuca 
obolio, crnim vještičkim hljebom izliječen. i 

Petruševka stavljena na strašne muke priznaje, da se više od godinu 
dana nalazila u coprničkome cehu. Na 'pitanje: »Kak je vu isti coprnički 
stali$ vlezla? — odgovora: »Prošestnu jesen me je vrag Markaj po riti 
osmeknul i to na kriseputju o pervomu mraku i da je toga Mamkaja vidla 
vu spodobi černega cucka i nek iju se z muke pusti, da sama hoće poka- 
zati mesto, gdje ju je vrag osmeknul i zapečatil. Bara je potvorila i sestre 

Katu i Doru Lukšić, koje za par dana budu takodjer dognane u 
tamnicu. Naravno, da je Petruševka zbog mnogobrojnih dokazanih joj 
zlodjela osuđena na smrt. dza 


Broj 233. — Godina 1750. | 
»..... AR ŽENAM NI NIKAJ ZAVUFATI!« 


Iz ove parnice poznati su samo spisi o preslušavanju svjedoka, koji 
terete Katu Fabijanićku i prikazuju je kao veliku coprnicu. Prva 
svjedokinja Margareta Korušec tvrdi, da je Fabijanićka kriva za smrt neke 
vrtljarice Marijanke, koja je naglom smrću umrla; a kad je zato doznala 
Fabijanićka kazala je: »Praf je, da je vumerlal«, Kate Fabijanićke pak muž 
nekoj je Tobakarici i Magdici, vrtljaricama iz Ilice krao zelje: »One su 
istoga Katinoga muža za pokradjeno želje pred gosponom Baloghom 
sucem varoškim optužile i zato im je moral za svaku glavu zelja groš 
jeden dati i zato on rijim se je pogrozil«. Svjedokinja dalje veli, da ie 
optužena Kata rodom iz Ljubljane i »po pervome mužu soldatkinja, po 


Mučenje i raspinjanje na klupi-rastezaljki 


vezdašnjem težakinja i da za sebe poveda, da je roda gospockoga i da je 
serca strašnega i vu serditosti strašno zle reći i kletve govori i vu naglosti 
gotova je vsako zlo vučiniti.,.« Drugi svjedok krivi Fabijanićku za smrt 
svojih dviju žena: »Perva njegva žena Marianka je pred Andraševom s 
njim zdrava večerala ali po polnoći k sobotnom dnevu pričela naglo se 
tužiti, da ju je bodec i zima i potlam vrućina i vu subotu ob dvanaeste 0 
poldan brez pameti vumerla je«. Druga njegova žena Magdica, otišla je na 
drugi svijet ovako: »Pred mesec dnevov zdrava s njim večerjala ii legla je, 
ali okolu polnoći ravno tak na bodec i zimu pričela se tužiti a kad ju je on 
pital ovako: Kaj ti je, vendar si pri večeri zdrava bila? — odgovorila mu 
je, da je kruto i da čuti da joj čez vuha čez jedno nuter a čez drugo van — 
nekaj cvili«, Ovoj ubogoj ženi tjedan dana zatim počelo je meso s kostiju 
opadati i ona je ubrzo umrla. I za tu smrt bila je kriva Fabijanićka. 

Treći prizvani svjedok iskazuje. pred sudom, »da je copernica Kata 
sama okol pripovedala, da je nje pokojni muž-soldat bil copernjak i da je 
pri sebi imel tri coprie: dve je hitil v morje a tretju je sobom donesel vu 
Horvacku zemlju i na smertnoj je posteli počel o toj copriji ženi pripovedati 
al je najenkrat prestal i rekel je svojoj ženi Kati Fabijanićki: »Kaj bi to 
tebi povedal, kak da bi guski na rep privezal, ar ženam ni nikaj 
zavufati« Po svoj prilici, da je Fabijanićka uslijed ovako strašnih 
optužba završila smrću. 


Broj 234—238. Godina 1751. ' 
VJEŠTIČKA MAST KAO PRILOG ŽUPANIJSKOGA SPISA 


Veliki proces pred sudom zagrebačke županije a protiv vještica: 
Marijane Vugrinec, Marije Fućkan, Marijane Brukec, Magde 
Benković i Doroteje Blašić, koje su pod pritiskom teškoga mu- 
čenja potvorile 35 drugih nedužnih žena a te je malo zatim također dohva- 
tila ruka pravde! Ova parnica počela je u prosincu 1751, a dovršena je 
tek u ljeti 1752, godine, naravno sa smrtnim osudama, 

Sve optužene bile su kmetice podžupana Saića u Sv, Heleni, gdje su 
pohvatane i dopremljene pred županijski sud u Zagreb. U glavnom su 
okrivljene da su nekoj Marijani Frajt »včinile noge« i ta nije mogla 


hodati, dok je opet nisu »odčinile«, Sud nije polagao nikakovu važnost . 


izjavi jedne optužene, »da je spomenuta Frajtica na dvoru gospona vice- 
komeša Zajca pala i tak si noge polomila«, Ovaj proces obiluje mnogim 
zgodnim detaljima, koji su spomena vrijedni. 
Prva optužena Marijana Vugrinec pred Svijećnicom je prošle godine 
idući od svoje kćerke stigla do križanja, gdje je ugledala neke žene, kako 
se goste kruhom i gibanicom, Među njima spazila je i Marjanu Brukec a 
druge nije mogla prepoznati, jer su licem bile okrenute od nje. Ove žene 
počele su je tada zvati u svoje kolo, ali tome se usprotivila gore spomenuta 
Marijana Brukec govoreći: »Ne zovete ju med nas, ona je hman jezika 
i hoće nas sve prepovedati«, U tom kolu bio je i »pogan« (vrag), koji ju je 
počeo k sebi zvati. Tom poganu bilo je ime »Lucifer« i on se k njoj 
»približil i to vu spođobi cucka, obernul ju je i ona je k njemu privolela i on 
ju je zapečatil tak, da ju je s tacum vudril po persah«. Dalje ova sirota 
plačući govori: »I denes na muki (torturi) zapečatil me je pogan i pred 
menum je stajal vu spodobi cucka z nožem kervavim hoteći me prebosti 
iz zroka, kajti sem ga z Bogom i z Majkum Božjum zaklinjala, da me hoće 
ostaviti«. Pod ovim se misli, da je Marijana molila vraga nek joj pomogne, 
da ne bi tako strašne bolove trpila. Vjerovalo se, da vrag često stoji uz 
vještice, kad su na torturi i nekim im načinom bolove olakšava. Ista žena 

dalje veli, da je na dan Sv, Ane sa svojom gospodaricom nekom Bercko- 
vićkom objedovala pšenične rezance i da je njezina gospodarica u zdjelu 
napunjenu rezancima s golom nogom stala a to navodno zato, da se ne bi 
krti množili na njezinoj livadi, 

Službenim spisima ovoga procesa priložen je i list podžupana Saića, 
zapravo njegov izvještaj o istrazi, koju je on proveo na svome posjedu 
među gore optuženim ženama. Svršetak njegovog izvještaja glasi: »Poklam 
bi bil gosponu bratu (misli podžupana zagrebačkoga) list napisal i zape- 
čatil, ocurovalo mi je (sjetio se), da onda kad je Marica baka (Marija 
Fućkan) bila ze snehum doma odpravljena, najdeni su pri rečenoj Marici 
dva lončićka masti, koji meni donešeni jesu. Nimajući drugog za nje pri- 
ličnešega mesta, činil sem ih na ganjku pod perstnice obesiti, kamo hodeći 
štakori iz jednoga lončička mast vsu pojeli su a vu drugom malo ostavili 
jesu. Šaljem vendar obodva lončićka z aktima vu Zagreb«, 

Interesantan je iznudjeni iskaz optužene Benkovićke, koja priznaje, 
da je prava vještica i da je u taj ceh ušla prije dvanaest mjeseci, gdje je 


naučila, kako se kokoši mogu prisiliti, da ostanu sjediti na jajima: »Lupine 


jajčene spuhavaju se i takve prazne lupine pod kokoši se mećeju i onda 
kokoši na jajcah sedeti ostaneju. Dalje valuvaje je, da su se na kriseputju 
ober Zmaška pod jednim hrastom skupa spravljale i zestajale i da je ondi 
bil i vrag koj se zval Kralj i onde ona je znjim šest krat kakti muž ze 
ženum živela i da je taj vrag imal ruke i noge kakti pesje cape. Kad su se 
pod hrast spravlale, da je Matijaševka donesla gibanicu, koju su sve paj- 
dašice jele i onda tancale a z njimi i vrag peklenski i ze vsemi je onde 
vrag živel«. Ista Benkovićka stavljena na IV, stupanj torture odaje, da na 
svome tijelu imade vražji pečat i to »vu sramnom mestu«. 

Doroteja Blašić otvoreno izjavljuje da je vještica i da je znala tuču 
praviti; »Kad su copernice tuču delale, da je i ona skupa z njimi bila,. 
kotera tuča se dela iz bele zemlje i to o mlaju mesecu; takajši da tuču 
napravljaju iz snega, koteroga vu zimi spravljaju vu jamu jednu veliku na 
$ori Medvednici, Item da je i ona oveh drugeh copernic službenica i da 
tuču iz zraka vu bednju noseći pustile jesu, a da taj bedenj z tučom v zrak 
odnesle jesu letuć. 

Kako su sve optužene iz ovoga procesa priznale, da su članice vješ- 
tičke sekte, to su osuđene na smrt, No hvala Bogu! Bile su to zadnje žrtve 
zagrebačkih vještičkih sudova, ! 


Broj 239 — godina 1756. : 
KAŽNJENI SELJACI IZ STUBICE 


Stubički seljaci sami bi sudili svojim vješticama ne čekajući sudbenu 
istragu i pravorijek suda. Naravno, to se protivilo jasnomu slovu zakona 

a to nam potvrdjuje i jedan akt iz arkiva zagrebačke županije, prema 
kojem je oveći broj Stubičana kažnjen, što sun e ku ženu, kojoj se ime 
ne spominje, živu na lomači spalili kao tobožnju vješticu. 


Broj 240 — godina 1758. 
POSLJEDNJA HRVATSKA VJEŠTICA 


Veselim Križevčanima pripada slava, da je iz njihovog tada još pu- 
kovnijskoga grada potekla zadnja hrvatska coprnica. U mjesecu augustu 
1757. godine uhvaćena ije u križevačkoj tvrđavi neka Magd a l ena Lo- 
ćomer zvana Heruc i odvedena u uze &radskoga suda, gdje je odmah 
započela istraga naravno praćena mučenjem a nakon toga osuđena je Mag- 
dalena na smrt na lomači. Pomoću prizvanih svjedoka bjelodano joj je 
dokazano, da je počinila slijedeće kriminalne i po ljudski poredak štetne 
delikte: »Liječila je ljude nekim tajnovitim travama, koje je skuhala u 
gustu smjesu i u nju ulivala posvećenu vodu; pred jednom je služavkom 
izjavila slijedeće: Moja draga, kad bih ja htjela, svih prisutnih 12 osoba, 
koje su ovoga časa gosti tvoje gospodarice — odmah bi umrlo; Herucina 
je idući kraj vinograda Petra pl, Petruša otrgla sa stabla dvije breskve, 
Zena Petra to je spazila i Herucinu pokarala ali ta ju je nato zlim očima 
občinila tako, da je Petrova žena odmah teško obolila; Herucina i njezina 
kćerka doletile su jedne noći k svojoj susjedi u sobu, sjele su na gredu i 
njoj se smijale; i drugi puta doletjele su k istoj susjedi ali pretvorene u ve- 
like muhe i htjele su svjedokinji silom uljesti u usta, dok je ona bolesna 
na krevetu ležala«, i 

Još mnogo drugih velikih blezgarija svjedoci su iznjeli protiv jadne 
Logomerke, koja pak ništa nije htjela priznati i zato je iskusila muke svih 
stepena torture, Prvo: staviše joj prste u željezne palčenice, Drugo: vezaše 
joj ruke i noge konjskom strunom, Treće: goljenice joj stisnuše španjolskim 
čižmama. Četvrto: dizaše je pomoću kolotura u zrak sve do stropa mučio- 
nice, Sad je tek priznala, da je vještica i ujedno odala nekoliko kamera- 
dica iz coprničkoga ceha, Između ostaloga ispričala je inkvizitorima, da je 
jedne večeri pozvala k sebi na gozbu tri svoje prijateljice-vještice i one 
sve četiri zajedno pojele su ništa manje nego tri debele pečene svinje i 
sedam kokoši. Čudimo se jelte, kako su to sve suci, među kojima je bilo 
i učenih glava, mogli vjerovati, 

Glavna svjedokinja iz ove parnice, neka propala plemkinja Evica Obla- 
čić, inače služavka i notorna prostitutka, iskazala je na preslušavanju i 
ovo: »Herucina je okružena mnogobrojnim vješticama doletila jednoga dana 
k njojzi u stan i dala joj takovu pljusku, da je ona Jelica odmah obolila na 
mozgu«, Magdalena Logomer-Heruc bila je za vrijeme optužbe stara 55 


godina, a nakon torture, koja je bila kod nje oko 20 puta primjenjena —. 

osuđena je na smrt. No na njezinu sreću, da osuda nije bila nikada izvršena, 
Zašto? Čitat ćemo u završetku ove rasprave, ' 


DODATAK 

Na stranici 218 revije »Zagreb« od prošle godine spomenuo sam, da 

će se tokom vremena pronaći još dosta dokumenata o vještičkim progo- 

nima, jer naši arkivi bogati su starim spisima a među njima lijep ih broj do 

danas nije proučen. Doista u godini 1940—1941, dok je »Czoperniczki 

Czeh« izlazio, otkriven je arhivski materijal za pet daljnjih vještica, koje 

nisu obuhvaćene u kronološkome popisu hrvatskih vještica, priopćenom u 

srpanjskom broju ove revije, Prema tomu naša se vještička statistika nado- 

punjuje za 5 lica i broj dosada poznatih nam vještica povisuje se na 245 
duša, 


Dodatak kronološkome popisu vještica prema dokumentima pronađenim 
do konca mjeseca svibnja 1941. godine, 


iro Ime Godina | Mjesto | Osuda poe. Prka 
ba. suhih danu: 

241 | Kašić, majka 1660 | Zagreb | spaljena —  [Rev.Zagreb 
242 | Kašić, kći starija 5 m “ - » 

243 | Kašić, kći mlađa Ž x pobjegla “> s 

244 | Paviša Katarina 1729 . nepoznata | — A 

245 | Kranjica Helena | 1743 » | spaljena 3 VZA-VI/4 
245 517  |=7620sobe 


Isprave koje spominju gornje vještice nisu nigdje objelodanjene nego 
tek sada u našoj reviji, Zato će ovaj naknadni komentar vještičkoga šema- 
tizma biti ujedno i prikaz izvornih arhivskih dokumenata, 


Broj 241—243 godina 1660. 
KLERIK KAŠIĆ NIJE ZAREĐEN, JER MU JE MAJKA BILA VJEŠTICA 


Veleč, g. Juraj Lahner upozorio me, da je u nadbiskupskome arkivu 
naišao na spis, koji spominje zagrebačke vještice. Taj akt (broj 31) nalazi 
se među mnogobrojnim drugim spisima a svi zajedno uvezani su u omašnu 
knjigu s natpisom na hrptu: »Libelli Supplices — Tomus XV,« Nije nam 
poznato, na koji je način ovaj dokumenat, zapravo koncept tintom pisa- 
nog odgovora zagrebačkoga ordinarijata Apostolskome nunciju u Beč, 
zalutao među razne molbenice upravljene biskupskoj kancelariji, 


119 


Sadržaj ovoga koncepta je slijedeći: »Svršeni klerik Mihael K ass i ch 
nije mogao biti zaređen za svećenika, jer je osramoćen po svojoj maj ci- 
vještici, kojoj je zagrebački krvnik odsjekao mačem glavu a zatim joj 
mrtvo tijelo spalio na lomači, Na ovu ju je smrt osudio zagrebački sud 
radi crne magije i čarobnjaštva. Iz istih uzroka bile su i njezine 
kćerke uhvaćene, bačene u tamnicu i okovane u željezo. Starija je 


Vještički sastanak na Blocksbergu 


kćerka pred sudom priznala, da je zaista vještica, da se sada kaje i želi 
istupiti iz coprničkoga društva. Mladoj pak kćerci uspjelo je pobjeći iz 
tamnice, Sve gore navedene podatke dobili smo od magistrata s Griča«. 
»Time ovaj akt završava a drugih podataka o vještičkoj obitelji Kašić ne 
nađosmo, Ali i to je dosta, da možemo ovu tragediju donekle shvatiti. 

Dok je mladi Mihajlo bio u »Crnoj školi« — vlasti su na Griču, Bog 
znade na čiju denuncijaciju, zatvorile njegovu majku i obje mu sestre zbog 
vještištva, Majka i starija kći nakon saslušanja i mučenja osuđene su na 
smrt; ponajprije da im se odsjeku glave a zatim spali mrtvo tijelo. Mlađoj 
kćerci pošlo je za rukom da utekne ne samo iz tamnice — nego uopće iz 
Zagreba i na taj je način spasila svoju jadnu glavu, ' 

Kad je Mihajlo nakon ove teške obiteljske katastrofe dovršio školu, 
duhovne $a vlasti nisu htjele a niti smjele zarediti. Ta kako bi to djelovalo 
na tadanji praznovjerni puk: sin vještice — pa svećenik! Mladi sad Kašić, 
po svoj prilici prema uputi i dozvoli samoga biskupa, obraća se na Sv. Oca 


* u Rimu s molbom, da mu se dozvoli primiti sveti red, Njegova molbenica 


poslana je iz Rima apostol. nunciju u Beč s nalogom, da isti zatraži od bi- 
skupskog ordinarijata u Zagrebu podrobne podatke, zbog kojih Kašić ne 
može postati svećenikom, Biskupska kancelarija, kako smo to na početku 
ovoga članka čitali, objasnila je nunciju Kašićevu nesreću, 

Na žalost ovaj dokumenat nema datuma, Tek po nekim bliskim mu 
spisima mogli bismo zaključiti, da potječe iz druge polovine XVII. vijeka 
(1660 £7). Naravno da se ne zna, kako je Sveti Otac rješio Kašićevu molbu 
i da li je'on ikada postao svećenikom ili je pak silom prilika, kao sin pro- 
klete vještice, krenuo u grabancijaše, Tim su naime imenom u staro doba 
nazivali otpuštene ili protjerane dijake »Crne škole«, koji su po mišljenju 
naroda bili u tjesnoj vezi s đavlom a kod njeg su, nakon svršenih dvanaest 
crnih škola absolvirali trinaestu, vražju i magijsku. Nakon toga postali bi 
grabancijaši i čarobnjaci. 

Broj 244 — godina 17209. 
URUČBENI ZAPISNIK SPOMINJE VJEŠTICU 


- Nakon strahovlade i tiranije gričkih inkvizitora Khayla i Porte na- 
stalo je na Griču zatišje u progonu vještica, Od 1715, pa sve do 1733. go- 
dine nije pronađen niti jedan spis o vještičkom sudovanju, Ali progoni su 
se svakako obdržavali, dakako ne više u onoj mjeri, kao koncem XVII. 
vijeka, To nam potvrđuje i malena notica iz »Uručbenoga zapisnika« grič- 
koga magistrata (Elencus fasc, X. br, 1395) iz 1729, godine koja glasi: »Na 
zamolbu Krajačića Petra imade se provesti istraga protiv Katarine 
Paviše zbog vještičkih i čarobnjačkih djela s kojima se dotična bavila 
u ovome kraju.« Sam spis o sudbenoj istrazi nije za sada pronađen i tako 
ne znamo, što se je s ovom Katarinom dalje dogodilo. ' 


Broj 245 — godina 1743. 
KRANJICA LETI NA KLEK i tie “a 
Vješticu Helenu Krajnicu (Carniolu) spomenuli smo u prvom 


djelu Cindekičine parnice ali kako prema objelodanjenim dokumentima iz- - 

gleda, da je ova Helena Krajnica istovjetna s Helenom Ptiček (broj 208) 
to sam je svojedobno izostavio. iz vještičkoga šematizma. 

Međutim kasnije sam po nekim indicijama konstatirao, da to nije 
jedna te ista osoba, pa sam je uvrstio u dodatak kronološkoga popisa. O toj 
Heleni znademo samo toliko, da je za vrijeme svoga preslušavanja grdno 
potvorila Baricu Cindek i Doricu Karvančić a uz njih i neke druge žene. 
Dapače Helena je, dakako posađena na »španjolskoga osla« izjavila, da je 
s Baricom i Doricom letila na Klek, gdje su prisustvovale coprničkom plesu, 
gozbi i orgijanju. Helena Krajnica spaljena je zajedno s Ptičkovicom i nje- 
zinim drugaricama, 

'Ovim člankom završava .se komentar »Vještičkoga šematizma«, koji 
se je protezao kroz nekoliko brojeva revije »Zagreb«. Nadam se, da nije 
bio dosadan, jer sam nastojao, da iznesem samo onaj materijal, za kojeg 
sam mislio, da će zanimati zagrebačke građanke i građane, 


IZLOŽBA. UMJETNINA U KORIST ZIMSKE 
POMOĆI ZA SIROTINJU GRADA ZAGREBA 


Zagreb, 15. ožujka 1941, 


Živimo u doba kada topovi ore, grobovi se bez prestanka redaju, 
kulturne tekovine od desetljeća i stoljeća za čas propadaju u ruševinama 
i ognju, Sve je do skrajnosti zamoreno brigom što će donijeti sutrašnjica. 
Jest! to je sadržaj današnjeg života, U takovim prilikama jedva tko misli 
na kakav kulturan rad. »Društvo Zagrepčana« odlučilo se da i u ovim 
teškim danima pridonese svoj dio na oltar svog Zagreba, da pomogne siro- 
tinji; Pala je misao, da se korisno spoji sa lijepim. Misao se ostvaruje 
priredbom >»Izložbe umjetnina«. Posegnulo se za umjetninama, 
koje su očima šireg općinstva do sada bile sakrite, jer ih ljubomorno čuvaju 
pojedinci, kao svete uspomene prošlosti i sadašnjosti. Misao postala je 
djelom, 

Pokroviteljstvo »Izložbe umjetnina« »Društva  Zagrepčana«  napri- 
pravnije je preuzeo preuzvišeni gospodin nadbiskup dr, Alojzije Stepinac, 
koji uvijek spremno podupire svaku plemenitu misao, Najpripravnije 
odazvali su se mnogi Zagrepčani i naši prijatelji izvana, te nam povjerili 
svoje umjetničko blago, da ga izložimo. Svim ovima ovdje izrazujemo našu 
najtopliju zahvalu, jer su nas poduprli u našem nastojanju da pomognemo 
one, koji su pomoći potrebni. Isto tako ide priznanje članove izložbenog 
= priređivačkog odbora, koji su požrtvovnim neumornim radom našu misao 

. »Izložbe umjetnina« priveli u djelo. 

Glavni organizator izložbe bio je naš neumorni član gosp. Ljudevit 
Griesbach. On kao fototrgovac sam je ljubitelj umjetnosti, Među našim 
akademskim umjetnicima našao je iskrene suradnike: profesora 6, Rudolfa 
Marčića, te gđu Miru Marochino, Oni zajedno sabirali su umjetnine iz 
privatnih vlasništva; gdje su našli mnogo vrijednih umjetnina, Izveli su 
razmještaj u izložbenim prostorijama, što im je odlično za rukom pošlo. 


Odio živućih slikara 


Došao je dan otvorenja. Na 23. veljače prije podne u 11 sati sakupio se 
velik broj uzvanika, da prisustvuju svečanom otvorenju. Pokrovitelj nad- 
biskup dr, Alojzije Stepinac došao je s biskupom barunom Franjom Salis- 
Seewisom. Grad Zagreb bio je zastupan po načelniku g, Starčeviću, Pro- 
svjetni odsjek bivše banovine Hrvatske zastupao je g. dr. Esih. Sudjelovali 
su izaslanici ostalih zagrebačkih društava te brojno cpćinstvo, kao i 
članovi našeg društva, 

U 11 sati pozdravio je prisutne društveni predsjednik dr, Cuculić 
koji pokrovitelja nadbiskupa dra Stepinca zamoli da izložbu otvori, Nad- 


biskup dr. Stepinac lijepim je govorom pozdravio nastojanje »Društva 
Zagrepčana«, koje ovom lijepom kulturnom priredbom pomaže zagrebačku 


sirotinju. Nakon svečanog otvorenja prisutni su razgledali izložbu, kojom 


prigodom su se članovi priredbenog odbora trudili da im budu tumači. 
Sada ćemo našim čitateljima ukratko prikazati »Izložbu umjetnina«. 

Izložba je bila razdijeljena u četiri dijela, Prvo na stare majstore 
srednjeg i novog vijeka, od kojih su se u Zagrebu našle vrlo vrijedne 
uljene slike, za koje se nije znalo da su u vlasništvu nekih Zagrepčana, 
Sakupljanjem tih umjetnina, zapaženo je koliko građani hrvatske metro- 
pole imadu smisla za umjetnost i koliko vrijednih i rijetkih slika svjetskih 
majstora Zagrepčani posjeduju. 


Uz slikare izložili su i kipari svoja djela 


U drugom dijelu izložbe nalazile su se slike preminulih hrvatskih 
majstora, u kojem odjeljenju su ujedno bili i suvremeni kipari. Svakom 
posjetiocu upalo je u oči da su naši preminuli majstori ovdje bili dobro 
zastupani.s raznolikim radovima. Moglo se je vidjeti da su oni na svoj 
način stvarali hrvatsku umješnost i da je za taj njihov rad građanstvo 
grada Zagreba imalo mnogo smisla i razumijevanja, te je njihove radove 
sačuvalo, ' 

O starim majstorima, medju kojima imade mnogo crkvenih radova, 
kao 1 o preminulim hrvatskim slikarima često je pisano, Ovaj puta želimo 
istaći još žive suvremene slikare, koji su se rado odazvali ovoj dobro- 
tvornoj priredbi, Oni su sa svojim radovima ispunili gotovo treći dio 
izložbe, Gospodin Rudolf Marčić izložio je 4 uljene slike, jedna ljepša od 
druge sve s našeg Jadrana. Gospodin Milenko Gjurić izložio je 8: slika, 
medju kojima imade i nekoliko drvoreza. Pokazao nam je lijepe uspjehe 

svog realnog rada, Nekoji radovi g. Gjurića bili su izloženi na medju- 
narodnim izložbama u Rimu, Firenci i Veneciji. Od njegovih uljenih radova 
ističu se osobito dvije slike, i to »Pralje iz Šestina«, te portret gospodje 
L. J. Gospodin Slavko Tomerlin izložio je pet dobrih uljenih slika od kojih 
se ističu slike »Vrbniče nad morem« i »Žetelice«, Gospodin Ljubo Duv- 
njak prikazao nam je dvije dobro izrađene slike »Drina« i »Brda«. Sergije 


Izložba slika pokojnih umjetnika 


Sosnovski izložio je jednu veliku sliku »Uzburkano more«, Ova slika gle- 
daoca privlači svojom odličnom izradbom, Slika je privatno vlasništvo 
gospodina Ede Ullricha, Od akvarelista osobito se istakao Viktor Šipek 
sa svojih sedam vrlo lijepih akvarela Gospodja Mejra Šipek izložila je 
prekrasne gobeline izrađene po akvarelima svoga supruga. Od naših 
suvremenih umjetnica izložila je gdja Mira Marochino dvije slike, i to 
»Zagreb« gledan s vile Weiss, te sliku simbolizacije umjetnika »Lonac« 
s kistovima i tubama. Ovom prigodom moramo istaći da je rad gdje Mire 
Marochino pri organiziranju same izložbe naročito hvalevrijedan. Ona 
je kod razmještaja slika gotovo sama, a negdje uz pomoć ostalih kolega 
aranžirala izložbu, Gospodja Lina Crnčić izložila je dvije slike od kojih 
je »Zagreb, Strossmayerovo šetalište« sa svojom žućkastom rasvjetom 
sniježnog pejsaža vrlo impozantna. Gospodja Zeneida Bandur izložila je 

pet svojih radova moderne škole, od kojih je najbolja slika »Dubrovnik 
Pile«, 

U četvrtom odjeljenju izložili su amateri članovi »Društva Zagrep- 
čana«, koji su ovdje htjeli pokazati čime se u privatnom životu u svom 
slobodnom vremenu bave, Odmah kod ulaza bili su izloženi izvrsni radovi 
Dr, Viktora Ružića. Od njegovih 9 izloženih radova najbolji je »Fratar 
sa knjigom«, uljena slika izrađena sa toliko umjetničke tehnike. Na ovom 
uspjelom radu mogu mu mnogi suvremeni slikari zavidjati, 


Izložba slikara amatera 


Od amatera slikara koji se pored svog zvanja bave slikarstvom najviše 
slika izložio je gospodin Ljudevit Griesbach. On nam je prikazao 23 naj- 
boljih svojih radova. Vidjeli smo nekoliko velikih kopija Rubensa, a 
osobito impozantno djeluje velika uljena kopija po Jakobu Jordansu 
»Sputani Prometej«, Medju ovim radovima nalazi se i jedna slika »Veliki 
Tabor« koju je gospodin Griesbach poklonio »Društvu Zagrepčana«, Ova 
slika je priznanje za rad društvu oko sačuvanja tog starog hrvatskog 
grada. Gospodin Griesbach dosada je preko novina bio poznat kao dobar 
fotograf krajobraza naše domovine, te agilan propagator turizma svojim 
predavanjima, Široj javnosti nije gotovo bilo poznato da se on bavi i slika- 
njem. Gospodin Griesbach bio je zapravo inicijator cijele izložbene akcije 

u korist Zimske pomoći. Mi to ovdje rado ističemo sa željom da se i ostali 
naši članovi u tako maran rad ugledaju. Samo radom može »Društvo Za- 
grepčana« da napreduje i da koristi Zagrebu i Zagrepčanima, Poznati 
zagrebački fotograf Djuro Reputin izložio je 29 slika, od toga 6 uljenih 
slika, a ostale su manji akvareli, Ovi radovi pokazuju da se g, Reputin, 
čiji je fotografski salon jedan od prvih u Zagrebu, ističe kao dobar akva- 
relista. Gospodin ing. Milan Rojan dao je 7 dobrih akvarela, od kojih je 


najbolji »Pogled na Sv, Xaver«, Gospodin dr. Zvonimir Kušević izložio je 


svoje tri modernističke slike, Gospodin dr, Ćiro Truheljka izložio je vrlo 
dobrih akvarela i uljenih slika iz Skoplja i okolice Zagreba. Osim toga 
je iz svoje privatne zbirke izložio nekoliko radova od Tišova, koji su danas 
rijetki primjerci. Gospodin Rudolf Frais, inače akađemski kipar izložio 
je nekoliko dobrih akvarela i jednu uljenu sliku, Gospodja Šari Frank, 
vrlo je dobra u radu kopija, njena »Madona« pretstavlja vrlo uspješan 
rad. Gospodja Nada Šantić dala nam je nekoliko lijepih goblena, od kojih 
je najbolji »Noćni povratak«. : 

Od amatera kipara izložio je gospodin Miroslav Montani, viši redar- 
stveni činovnik svoje radnje, od kojih je »Ecce homo« osobito pohvale 
vrijedan. U ovom odjeljenju amatera članova »Društva Zagrepčana« 
izlošci su bili gotovo prenatrpani, no kada se uzme u obzir da se je izložilo 
preko 300 predmeta, to je smještenje ipak svestrano uspjelo, a raspoloživi 
prostor dobro iskorišten. 

Da posjet izložbe bude što bolji ishodilo je naše društvo željezničku 
pogodnost uz pol cijene, Ovo je dobro došlo našoj pokrajini od kuda su 
mnogi došli u Zagreb i našu izložbu posjetili. 

. Zagrebačke škole svih vrsta u velikom broju su izložbu posjetile, što 
je svakako dobro, jer se tako mladež odgaja u umjetničkom pogledu. S 
veseljem moramo istaknuti, da su Zagrepčani pokazali veliko zanimanje za 
izložbu. Mnogi posjetnici otvoreno su hvalili ovo kulturno i socijalno 
nastojanje »Društva Zagrepčana«, te nas tako bodrili da u tom smjeru 
nastavimo sa radom. 

DR UŠ TVEN 


Sjednica Upravnog odbora. Dne 18. velja- 
če održana je. redovita sjednica Upravnog 
odbora, te su na istoj primljeni slijedeći novi 
članovi: Bukvić Danica, bankovna činovnica, 
Hostić Anđela, državna činovnica, Laxa Pa- 
va, kućevlasnica, Đuro Mucafir, šef državne 
burze, dr. Mandić Higij Franjo, prof. u m, 
Verić Vladimir major u miru, Žabčić Boži- 
dar, činovnik Banske Vlasti — svi kao re- 
doviti, a kao podupirajući: Nemeček Heda, 
nastavnica građanske škole i Viktorija Opla- 
mić, učiteljica. Stvoreni su i još neki drugi 
zaključci, koji su u provedbi. 


Bokeljsko veče. Dne 3. veljače priredil: 
su naši sugradjani rođeni Bokelji na čelu sa 
našim agilnim članom dr. Josipom Jedlov- 
skym u našim prostorijama svoje »Bokeljsko 
Veče«. Uz mnogobrojno članstvo prisustvo- 
vao ije veliki broj zagrebačkih Bokelja, a sve 
u cilju da što bolje i svečanije proslave za- 
štitnika svojeg rodnog grada Boke Kokorske, 
sv. Tripuna. Kao kućeđomaćina vodio je si- 
jelo prof. dr. Bučar Franjo, koji je prikazao 
historijske ljepote Boke Kotorske. Djevojči- 
ca kotorka: Melita Fiorelli  deklamirala je 
himnu »Bokeljskoj mornarici«, dr. Jedlovsky 
sintetizirao je značaj ovih svečnosti, a gdjica 
Balković deklamirala je Mirkovićevu pjesmu 
»Boki«. Gdjica Huml i gdjica Krauih Adri- 
jena te glasoviti tenor Marion Vlahović uz 
pratnju profesora Krautha otpjevali su raz- 
ne dalmatinske napjeve sve domaćih kompo- 
zitora i svi gu na odličnoj izvedbi toga pro- 

. grama bili nagrađeni odobravanjem i pljes- 
kom. 


Predavanje g. Griesbacha. Dne 11. veljače 
t. god, održao je naš člam €. Griesbach pre- 
davanje o,prirodnim  krasotama Bosne i 
Hercegovine popračeno sa preko 200 projek- 
cija u kolor-bojama. Predavanje je praćeno 
velikim interesom i zanimanjem, a preda- 
vaču priređeno odobravanje. 


Predavanje g. Josipa Vrignanina o Hrvat- 
skom Primorju. Dne 18. veljače t. god. odr- 


E NTJESENH 


žao je ravnatelj Turističkog saveza za Hrvat- 
sko Primorje i Gorski kotar na Sušaku, g. 
Vrignanin u našem društvu predavanje o 
veoma zanimljivoj temi: Hrvatsko Primorje s 
otocima, Pagom, Rabom i Krkom. Predava- 
nje je bilo popraćeno s projekcijama u ko- 
lor bojama, a prikazana su sva veća mjesta 
od Sušaka pa dalje i to u svemu preko 24 
veća mjesta sa 160 diapozitiva. Predavanije 
je bilo vrlo dobro posjećeno, a predavač na- 
gradjen odobravanjem. Poslije toga izveden 
je kratak umjetnički program, u. kojemu je 
po prvi puta u našem društvu nastupila go- 
spođa Grill-Dabac, i otpjevala nekoliko lije- 
pih kompozicija domaćih autora, a na glaso- 
viru ju je pratila gdjica Adrijena Krauth. 
Obje umjetnice bile su od prisutnih nagra- 
đene odobravanjem i cvijećem. 


Osnutak omladinske sekcije. Iz redova na- 
ših članova, naročito mlađih, kao i na sjed- 
nicama Upravnog odbora, češće su iznašani 
prijedlozi da se u našem društvu osnuje 
Omladinska sekcija. Istoj bi bila svrha da u 
svoje redove prikupi ne samo one naše. mla- 
đe članove i člamice, koji su do sada u tu 
Svrhu u društvo pristupile, nego da prikupi 
i što više novih članova, a rad svoj da udesi 
sasvim u okviru naših društvenih pravila. 

Na čajanki održanoj dne 9. veljače sabrao 
se je uistinu veći broj omladine, ne samo 
iz obitelji našin društvenih članova, nego i 
takovih koji su na čajanku došli u cilju da 
se začlane u Društvo Zagrebčana i stvore 
Omladinsku sekciju, pa je ta želja i prove- 
dena u djelo. Mabom su novo pridošli ispu- 
nili pristupnice i predali društvenoj upravi. 
Na svršetku čajanke izabran je posebni 
Akcioni odbor, kojemu je na čelu gospođa 
Heda Nemeček, nastavnica građanske škole 
te gospodin Božidar Žabčić, činovnik bivše 
Banske Vlasti sa svojom suprugom. Kako su 
svi članovi Akcionog odbora i same Sekcije 
puni mladenačkog zanosa i ljubavi za naš 
lijepi Zagreb, nadati se da će naša Omla- 
dinska Sekcija razviti što bolju djelatnost, 

a to je i poželjno, jer ako igdje, a ono ovdje 
vrijedi ona: Na mlađima svijet ostaje«. 

Naše čajanke. Dne 26. siječnja, 9., 16. i 28. 
veljače, ta 2. i 9. ožujka, priredili smo u 
našim prostorijama čajanke s plesom, koje 
su u svakom pravcu lijepo uspjele. Odmah 
poslije osnutka Omladinske sekcije t. j. 9. 
veljače t. god. priređivanje čajanka bilo je 
mnogo olakšano, jer su članovi Omladinske 
sekcije sami među sobom za čajanku prova- 
đali najbolju reklamu, priređivali tombole, 
izvađali programe, i, tako je društvena upra- 
va pored mnogo ostalih poslova tom sarad- 
njom Omladinske sekcije mnogo odterećena. 
Ne samo moralni uspjeh i propaganda u ci- 
lju širenja ciljeva Društva Zagrebčana,: nego 
i materijalni uspjeh ovih: čajanka bio je do- 
bar, pa se već i time pokazalo, da je osnu- 
tak Omladinske sekcije bio i te kako po- 
trebamn. 


Predavanje g. Mirka Tretinjaka o »Druš- 
tvu čovječnosti«. Dne 4. ožujka t. god. održao 
je naš član i poznati socijalni javni radnik 


g. Mirko Tretinjak, nadzornik Gradske soci- 


jalne skrbi i dugogodišnji tajnik »Društva 
Čovječnosti« u našim prostorijama predava- 
nje o temi »Djelovanje Društva Čovječnosti 
kroz 95 godina njegovog opstanka«. Preda- 
vač je u veoma zanimljivim potezima ocrtao 
postanak i djelovanje toga našega najstari- 
jeg društva, koje je pokazalo vanredno lije- 
pe rezultate na polju dobrotvornosti. Preda- 
vaču je na njegovom vanredno lijepom i po- 
učnom  razlaganju  priređeno odobravanje. 
Poslije toga izveden je umjetnički program. 


Predavanje prof. dr. Rudolfa Horvata. Na 
sastanku dne 11. ožujka 1941. održao je naš 


popularni predavač i član društva prof. dr., 


Rudolf Horvat svoje predavanje o temi: 
»Riznica Stolne crkve u Zagrebu«. koje je 
bilo popraćeno sa 54 diapozitiva. Predavanje 
je bilo vrlo zanimljivo, a prikazani predmeti 
iz riznice bili su predmetom živoga interesa 
pa lje predavaču priređen aplaus. 


Komeoracija za Matoša. Dne 18. ožujka t. 
god. priredili smo komemoraciju za A. G. 
Matoša, tog našeg nezaboravnog boema, pisca 


i pjesnika, a povodom 27. godišnjice njegove 
prerane smrti. Ovu priredbu zabilježile su 
sve naše novine, pa je »Jutarnji list« u broju 
od 21. ožujka 1941. pisao slijedeće: 


»Sinoć je »Društvo Zagrebčana« priredilo 
komemoraciju za velikog hrvatskog književ- 
nika i pisca A. G. Matoša. Bila je to pri- 
redba povodom 27-objetnice njegove smrti. 
Kao svaka, tako i ova priredba Društva Za- 
grebčana bila je na visini. O pjesniku je 
spomen-slovo održao predavač g. dr. Ljubo- 
mir Maraković, koji je u nekoliko crta pri- 
kazao karakteristični lik Matoša kao Za- 
grebčana, koji »nije  Zagrebčamin«, jer je 
veći dio javnog rada dao izvan Zagreba. Pa 
ipak se u Ssvimi njegovim djelima ističe ka- 
rakteristična težnja za ljubljenim građom. 
Šta je Matoš značio kao pjesnički duh, pri- 
kazao je predavač bogatstvom njegovog unu- 
tarnjeg života i puninom njegove kulture. 
Poslije ovog uspjelog predavanja recitirala 
je vrlo osjećajno gdja Ančica Kernic, člani- 
ca Hrvatskog, Narodnog kazališta, Matoševe 
pjesme »Serenada«, >Pri sv. Kralju«, »U 
bolnici«, »Relikvija« i »Utjeha Kose«. Bari- 
ton prof. £. dr. Marijan Jazbec otpjevao je 
skladbu »Gospu Mariju« od Vuka pl. Hre- 
ljanovića, a pratila ga je gđa Anka pl 
Gvozdanović. Na koncertu je maturant V. 
muške realne gimnazije iz Zagreba Bruno 
Diirrigl u ime omladine za koju je Matoš to- 
liko pjevao i osjećao, recitirao svoju lijepu 
prigodnu pjesmu posvećenu Matošu. Ova će 
uspjela priredba Društva Zagrebčana u čast 
hrvatskog pjesnika i književnika A. G. Ma- 
toša ostati svim posjetiocima u trajnoj i 
nezaboravnoj uspomeni«. 


Sjednica Upravnog odbora održana je 11. 
ožujka t. god. na kojoj su primljeni slijedeći 
novi članovi: Crnčić Virand Lina, udova sli- 
kara i €. Drago Hranilović, gostioničar. Stvo- 
reni su i drugi neki zaključci, koji su u pro- 
vedbi. 


Kup nekretnina za Društvo Zagrebčana. U 


sjednici Upravnog odbora od 21. siječnja t. 


god. stavio je odbomik g. Hartl prijedlog, 
da se društvena gotovina uloži u nekretnine. 
U istaj sjednici, kao i u sjednici od 18. ožuj- 

ka t. god. izabran je uži cdbor i to £. Hartl, 
Stunković i Vidoni u svrhu, da uz pripomoć 
društvene uprave pronađu prikladan obje- 
kat, koji bi smio stajati najviše do Din 
130.000.—. Izvidi za kup su u povoljnom toku, 
pa ima nade, da će u najkraće vrijeme biti 
uspješno kraju privedeni, 


Plemićki konvikt vraćen je zakladnicima 
i svojoj Svrsi. Naša društvena uprava može 
ponovno zabilježiti jedan svoj lijepi uspjeh. 
Kako je poznato Plemićki konvikt u Zagre- 
bu, koji je na prosvjetnomi kulturnom po- 
lju, djelovao skoro kroz 300 godina, bio je 
početkom svjetskog rata 1914. zatvoren i nje- 
gove prostorije uzete najprije za porabu voj- 
ske, a kasnije za razne državne urede. Po- 
kretna imovina i bogati inventar te pokućtvo 
i razni pribori razgrabljeni su kojekako. Sa 
strane Duhovne oblasti i nekih zakladnika, 
te našega člana g. Antuna Resa, zatraženo 
je od naše društvene uprave, da u stvari po- 
vede postupak u pravcu, da se imovina Ple- 
mićkog konvikta, koja je sve vrijeme od 
1914. ostala u nelegalnom posjedu, povrati 
zakladnicima i  Flemićki konvikt ponovno 


uspostavi. Taj postupak provađan je i ko- 
načno urodio dobrim ishodom. Sve nekret- 
nine bivšeg Plemićkog konvikta u Zagrebu 
prenešene su sada na ime Nadbiskupije za- 
grebačke i predane, u upravu posebnom ku- 
ratoriju sa Svrhom, da se Plemićki kcnvikt 
ima ponovno otvoriti. U kuratorij su po nad- 
biskupskom duhovnom stolu imenovani: i to 
prof. dr. Franjo Lasman, dr. Tomo Cuculić 
Bitorajski i g. Antun Res, a od strane Du- 
hovne oblasti; Mons, dr, Lovro Radičević, 
kanonik lektor  Prvostolnog Kaptola. Ovaj 
uspjeh Društva Zagrebčana pozdravljen je 
u našoj javnosti s velikim odobravanjem 


Izlet omladinske sekcije na Sljeme.  Dne 
23. ožujka u nedjelju priredila je naša Omla- 
dinska sekcija svoj prvi izlet na Sljeme a 
pod vodstvom g. Božidara Žabčića, Na izlet 
je pošlo mnogo omladine, koja je u 11 sati 
prisustvovala sv. misi u Sljemenskoj: kape- 
lici. Kako je bilo lijepo vrijeme, izlet je van- 
redno uspio, a raspoloženje je.bilo u sva- 
kom pravcu odlično i stvorena. je odluka de 
se sa sličnim izletima u prirodu. u toku ovo- 
ga proljeća i ljeta što više nastavi. 


VOĆE SE SVE VIŠE CIJENI I KONZUMIRA - 


Sadnice vrtnih jagoda, plemenitih bresaka, jabuka i kruša= 
ka, sve najboljih trgovačkih odlika imat će skoro na prodaju 
Industrijalno Voćarstvo ,,Milerov Brijeg“ u Zagrebu 
Frankopanska ulica 16 — Telefon broj 22-041 
o 


_—_——— 


Izdavač: »Društvo Zagrebčana«. — Odgovorni urednik: Stjepen Stiegler, građ. senator, 


Brešćenskoga ulica 10 (telefon 22-411). — U 


Telefon 24-383. — Tiskara »Tipografija« d. 


redništvo i uprava: Berislavićeva ul. 20/1. kat. 
d. u Zagrebu, Preobraženska ulica broj 6. — 


Za tiskaru odgovora Ivan Ivanković, Selska cesta br. 47. 


130 


TT 


ČOKOLADA 


Haljnu iz svile i ostalih tkanina 

možete sami izraditi kad si nabavite 

krojačku lutku izrađenu po Vašem stasu. 
Te krojačke lutke proizvodi 


»Baby“ 


proizvodnja lutaka i igračaka 
Zagreb, Trakošćanska ul. 58 
Poštanski pretinac 48. = Tel. 42-07. 
Tražite besplatne ponude! 


»CROATIA« 


OSIGURAVAJUĆA ZADRUGA 


utemeljena god. 1884. po općini slob. i 
kralj. glavnog grada Zagreba je naš 
odlično fundirani najstariji hrvatski 
osiguravajući zavod te prema tomu dio 
naše I 


DOMACE NARODNE PRIVREDE. 


»CROATIA« je do sada isplatila svo- 
jim osiguranicima na raznim odštet- 
ninama i osiguranim glavnicama 


preko 260 milijuna dinara 


i time spasila i nadoknadila toliku vri- 
jednost našeg narodnog imetka od pro- 
pasti. 


SKLAPAJTE SVE VRSTI OSIGURA. 
NJA KOD »CROATIE«. 
Osiguranjem kod »CROATIE« zaštiću- 
jemo se, jačamo svoje narodno gospo- 
darstvo, a gospodarska jakost je naj- 
sigurniji temelj za napredak hrvatskog 

i naroda, 


»POSOBLJE" == 
Gundulićeva9- Varšavska11 - Tel. 68-27 


popluni, zastori, kamina 


KAKAO 
BONBONI 


ISLJEME 


DOM GRADSKIH NAMJEŠTE. 
NIKA - RUNOLISTOV DOM - 
VILA PREKRATIĆ - SKLONIŠTE 
Ki SV. JAKOB 


Najomiljenije izletište  Zagrebčana, vrlo 

udoban boravak za oporavak, udobne sobe 

za prenočište, umjerene cijene i najso- 
lidnija podvorba. 


Preporuča se 


M. PETANJEK 


zakupnik Sljemena 


>, Morvari Kodniković 


ZAGREB. 


sada PETRINJSKA 3 

Najveći izbor, Najsolid+ 

nije cijene. Najkulantnija 
podvorba, 


Trgovina špeceraja i delikatesa 


MIRKO CRNIČKI 


ZAGREB 
Maksimirska 46 = Šulekova 1 Tel. 77-73 


ZARULJE — LUSTERI 
ELEKTRO PRIBOR 


S. BENSUSAN 


ZAGREB 
Maksimirska 51. Telefon 94=19 


GRADSKA ŠTEDIONICA 


OPĆINE SLOBODNOG i GLAVNOG GRADA ZAGREBA 
SREDIŠNJICA: ISPOSTAVA: 
JELAČIĆEV TRG 10a OZALJSKA ULICA 20 


OSNOVANA GODINE 1914 


Prima uloške. 


Vlasnica je: 


Podjeljuje zajmove. Zalagaonice i dražbo- 


vaonice, Gajeva ul. 2 


Zagrebač. električkog 

tramvaja. 
Zagrebačkog autobus- 
prometa. 


Posreduje u burzovnim (š? 
i ostalim novčanim 
poslovima. 


ZA SVE OBAVEZE, A NAPOSE ZA ULOŠKE JAMČE 
VLASTITE PRIČUVE, i OPĆINA GRADA ZAGREBA 


S l E M E N S D. D. ODIO ZA SLABU STRUJU 


isporučuje, montira i uzdržava telefonske i signalne uredjaje svih vrsti. 
Dobavlja sinhrone satove i instrumente za električna mjerenja. 


ZAGREB, BOGOVIĆEVA 1/III kat. — TELEFON 22-055 


VIKTOR KUČINIĆ 
Prije: A. MARUZZI nasljednici 


Limarska i vodovodna radionica 


Skladište armature i 
vodovodnoga uređaja 


ZAGREB - ILICA 42 «+ Telefon 23-719 


